
GELGAUDIŠKIO „ŠALTINIO“ UGDYMO CENTRO 2025 METŲ 
VEIKLOS ATASKAITA

1. BENDROSIOS ŽINIOS APIE ĮSTAIGĄ

Įstaigos pavadinimas – Gelgaudiškio „Šaltinio“ ugdymo centras (toliau – Centras).
Centro adresas: Parko g. 7, LT-71426 Gelgaudiškis, Šakių r. sav., el. p. gelgaudiskis@gmail.com, tel. +370 345 55 365, interneto svetainė www.gelgaudiskiocentras.lt.
Nuo 2023 m. rugpjūčio 16 d. Centrui vadovauja direktorė Genė Žilinskienė, turinti specialiojo pedagogo metodininko kvalifikacinę ir vadybinę kategorijas bei 21 metų ugdymo skyriaus vedėjos darbo patirtį. 
Centro valdymo struktūrą sudaro 4 skyriai: ugdymo, konsultavimo, socialinių paslaugų ir ugdymo aprūpinimo skyriai.

2. CENTRO 2025 METŲ VEIKLOS KRYPTYS

	Centro 2025 metų prioritetai buvo:
1. Kokybiškas ugdymas(is) ir kiekvieno mokinio asmeninė pažanga.
2. Centras kuriame gera visiems.
3. Gera emocinė sveikata – sėkmingo ugdymo(si) pagrindas.
4. Kokybiškų paslaugų teikimas. 
Vadovaujantis 2025 metų prioritetais strateginio bei metinio veiklos planų rengimo ir įgyvendinimo stebėsenos darbo grupė kėlė strateginius tikslus, kurių įgyvendinimas buvo numatytas Centro 2025 metų veiklos plane. Veiklos planą įgyvendino keturi Centro skyriai, jiems vadovauja skyrių vedėjai, veikiantys pagal skyrių nuostatus. Vadovaudamiesi Centro strateginiu planu, Centro veiklos plane keliamais tikslais, vedėjai numatė skyriams keliamų tikslų įgyvendinimo priemones, turėdami aiškius kriterijus, kuo bus matuojamas pasiektas tikslas. Centro skyrių vadovai, vadovaudamiesi strateginiais tikslais ir Centro veiklos planu numatė ir savo metines veiklos užduotis. Centro direktorės metinės veiklos užduotys: 
	1. Stiprinti etninės kultūros ugdymą įstaigoje.
	2. Skatinti tėvus aktyviau dalyvauti Centro bendruomenės gyvenimo procese.
	3. Administruoti projektus „Įtraukties švietime stiprinimas „PASTIPRA“, „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“, „Bendruomeninių apgyvendinimo paslaugų asmenims su proto ir (ar) psichikos negalia plėtra Šakių rajone“, „Regioninio įtraukties švietime centro įkūrimas Gelgaudiškio „Šaltinio“ ugdymo centre“.
	4. Atnaujinti ikimokyklinio ugdymo programą.

3. 2024 METAIS CENTRO IŠKELTI TIKSLAI 2025 METAMS. JŲ ĮGYVENDINIMAS

	2025 metais Centre individualizuotas ugdymas buvo vykdomas pagal ikimokyklinio/priešmokyklinio, pradinio, pagrindinio ir socialinių įgūdžių ugdymo programas. 2025 m. sausio mėn. duomenimis centre buvo ugdomas 71 mokinys, 2025 m. rugsėjo mėn. – 68 mokiniai, o gruodžio mėn. – 67 mokiniai (suformuoti 9 klasių komplektai ir mišri ikimokyklinio/priešmokyklinio ugdymo grupė). Mokinius ugdė 19 pedagogų: 5 specialieji pedagogai metodininkai, 5 vyresnieji specialieji pedagogai, 4 specialieji pedagogai, 5 mokytojai, auklėtojai. Pagalbas mokiniams teikė psichologas, psichologo asistentas, socialinis pedagogas, visuomenės sveikatos priežiūros specialistas, kineziterapeutas, logopedas, bibliotekininkas ir 10 mokinio padėjėjų.
2025 metų veiklos plane iškelti tikslai ir uždaviniai bei priemonės jiems įgyvendinti. Pasiekti tokie prioritetų, tikslų ir uždavinių įgyvendinimo rezultatai:
1. Tikslas: Tobulinti ugdymo(si) kokybę.
1.1. Uždavinys. Atnaujinti ir aktualizuoti ugdymo programų turinį.
	Vykdant 2022 m. rugsėjo mėn. sudarytą UTA (ugdymo turinio atnaujinimo) grupės parengtą „Atnaujinto ugdymo turinio įgyvendinimo veiksmų ir priemonių planą 2023–2024–2025 metams“ mokytojų metodinėje grupėje mokytojai dalinosi sėkmės atvejais įgyvendinant UTA ir rengdami dalykų teminius planus bei Pagalbų teikimo planus ir individualaus ugdymo(si) programas aktualizavo ugdymo programų turinį, vadovaudamiesi moksliniais įrodymais, pagrįstais patirtimi, stebėjimais ir tyrimais, sudarant prielaidas mokiniams įveikti asmeninius iššūkius, ugdytis kritinio ir kūrybinio mąstymo, problemų sprendimo gebėjimus. Vadovaudamiesi Lietuvos Respublikos švietimo, mokslo ir sporto ministro 2025 m. vasario 13 d. įsakymu „Dėl švietimo, mokslo ir sporto ministro 2022 m. rugpjūčio 24 d. įsakymo Nr. 1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“ pakeitimo“ Nr. V-177 bei Centro direktoriaus 2023 m. birželio 16 d. įsakymu „Dėl pedagogų dokumentų rengimo ir atsiskaitymo tvarkos aprašo“ buvo sudaryta darbo grupė Socialinių įgūdžių ugdymo programai parengti ir 2025 m. rugpjūčio mėn. 28 d. centro direktoriaus įsakymu Nr. V-22 patvirtinta atnaujinta Socialinių įgūdžių ugdymo programa. 2025 m. balandžio 28 d. direktoriaus įsakymu Nr. VM-31 sudaryta darbo grupė ikimokyklinio ugdymo programai parengti. Atnaujinant ir kuriant kokybišką ikimokyklinio ugdymo programą pasirinktos Centro požiūrį į vaiko ugdymą atliepiančios vaiko raidos konstruktyvinė teorija, nukreipta į vaiko mąstymo kognityvinę, pažinimo raidą bei ekologinių sistemų teorija nukreipta į visuminį, holistinį vaiko, kaip bendruomenės nario ugdymą. 2025 m. birželio 23 d. Šakių rajono savivaldybės mero potvarkiu Nr. MT-259 pritarta Gelgaudiškio „Šaltinio“ ugdymo centro ikimokyklinio ugdymo programai. 2025 m. birželio 25 d. direktoriaus įsakymu Nr. V-20 patvirtinta ikimokyklinio ugdymo programa, kuri įgyvendinama nuo 2025 m. rugsėjo 1 d. 
1.1.1. Priemonė. Susieti bendrais tikslais ir glaudžiais tarpdalykiniais ryšiais atskirų dalykų ugdymo turinį.
2025 metais ugdymo turinio atnaujinimo darbo grupė pateikė Centro mokytojų metodinei grupei tvirtinti Pagalbų teikimo plano ir individualaus ugdymo(si) programos rengimo tvarkos aprašo pataisas, kuriomis siekiama tobulinti įvairiapusių raidos sutrikimų turinčių mokinių individualaus ugdymo programą. Vadovaudamiesi šiomis pataisomis pedagogai sėkmingai parengė Pagalbų teikimo planus ir individualaus ugdymo(si) programas 2025–2026 mokslo metų I-am pusmečiui bei atskirų ugdymo dalykų teminius planus. 
2025 metais centre pravestos 78 integruotos pamokos. Pagrindiniai tarpintegraciniai ryšiai vyrauja šiose pamokose ir veiklose: dorinis ugdymas, geografija, istorija, matematika, technologijos (tekstilė, dailieji darbai), biologija, gamta ir žmogus, fizinis ugdymas, lietuvių kalba, dailė, fizinė veikla, komunikacinė veikla, orientacinė veikla, meninė veikla - dailė, muzika. Per 2025 metus pravesti tarpdalykiniai projektai: moksleivių technologinio, ekologinio ir estetinio ugdymo projektas „Į pagalbą fiziniam ugdymui“, meninių ir komunikacinių veiklų projekto „Rudens spalvos“ metu sukurtais darbais buvo papuošta bendrabučio fojė siena; socialinių technologinių ugdymo veiklų mitybos bei medžio darbų projekto metu „Į pagalbą maisto gamybai“ pagamintomis pjaustymo lentelėmis, mentelėmis Centro mokiniai sėkmingai naudojasi maisto gaminimo pamokose; 5 – SĮU klasės mokiniai vykdydami projektus „Kalėdinis paštas“ ir „Kalėdinis sapnas“ skatino visą Centro bendruomenę rašyti sveikinimus ir įgijo daugiau žinių apie šventinius sveikinimus, jų prasmę ir suteiktą džiaugsmą kitiems žmonėms; Centro mokiniai pagerbė Sausio 13-osios žuvusiuosius vykdydami integruotą istorijos, matematikos ir dailės projektą „Gyvybės ir mirties keliu“; gerino fizinį aktyvumą bei tobulino bendravimo ir bendradarbiavimo kompetencijas ikimokyklinio/priešmokyklinio ugdymo, 1, 2, 3 bei socialinių įgūdžių ugdymo (toliau SIU) klasių mokinių ir mokytojų vykdytame projekte „Pajudėk –netingėk“; plėtė ir gilino žinias apie šalį, kurioje gyvena tarpdalykiniame projekte „Mano Lietuva“.
1.1.2. Priemonė. Siekti formalaus ir neformalaus ugdymo turinio programų dermės, sistemingai planuoti ir ugdyti mokinių praktinius gebėjimų įgūdžius.
[bookmark: _Hlk211853558]2025 metais 6 Centro ir 2 viešosios įstaigos „Šokių efektas“ pedagogai centre vykdė 9 neformalaus švietimo programas: muzikos, šokių „Šokim trypkim“ bei „Šokių efektas“, sporto „Futbolas kartu“ ir „Atletas“, dailės „Skambus spalvų spektras“, technologijų „Plaktukas“, informacinių technologijų „Failas“, kalbų. Programas lankė 49 Centro mokiniai. Neformalaus švietimo pedagogai gebėjo sklandžiai derinti savo programų ir formalaus ugdymo turinį bei atsakingai reprezentavo Centrą įvairiuose renginiuose. Muzikos ir šokių „Šokim trypkim“ būrelių  mokiniai Centro vardą garsino respublikiniuose renginiuose: 2025 m. balandžio 2 d. Šakių kultūros centro Gelgaudiškio padalinyje vykusioje šokių šventėje ,,Tūkstantis žingsnelių“; 2025 m. gegužės 15 d. Smalininkų technologijų ir verslo mokykloje vykusioje respublikinėje konferencijoje- festivalyje „Saulės vaikai“; 2025 m. spalio 22 d. muzikos festivalyje „Meno sūkurys“ Panevėžyje; 2025 m. lapkričio 27 d. muzikos festivalyje „Aš galiu 25“ Kaune; 2025 m. gruodžio 9 d. šokių festivalyje Alytuje.
Technologijų būrelio „Plaktukas“ nariai reprezentavo įstaigą 2025 m. kovo 5 d. Šakių viešojoje bibliotekoje vykusioje parodoje ,,Improvizacija - inkilas“ bei 2025 m. kovo 19 d. Šakių „Varpo“ mokykloje vykusioje rajoninėje technologijų olimpiadoje, kurioje 5-6 klasių mokinių grupėje užimta 3 vieta. Fizinio ugdymo komandos „Atletas“ ir „Futbolas kartu“ nariai kartu su formalaus ugdymo mokytojais garsino Centro vardą 25 respublikiniuose ir užsienyje organizuotuose renginiuose, šventėse, festivaliuose, kuriuose gavo vieną intensyviausių „gyvenimo mokyklų“. Tai procesas, kuriame teorinės žinios virto praktiniais įgūdžiais, o charakteris grūdinosi realaus spaudimo sąlygomis. Varžybos mokė mokinį ne tik laimėti, bet ir garbingai pralaimėti. Tai puikus emocijų valdymas – gebėjimas susidoroti su „startiniu jauduliu“ ir stresu. Varžybose mokiniai gali suprasti, kad nesėkmė nėra pabaiga, o pamoka, skatinanti tobulėti. Be to, mokomasi gerbti varžovą ir pripažinti kitų pasiekimus. Dauguma varžybų reikalavo bendradarbiavimo, net jei rungiamasi individualiai (pavyzdžiui, bendraujant su treneriu ar komandos draugais treniruočių metu).
1.1.3. Priemonė. Atlikti pamokos kokybes vertinimą, analizuoti pamokoje naudojamu metodų, būdų, priemonių, mokymo(si) stilių ir kt. įvairovę.
Parengtas ir patvirtintas „Ugdomosios veiklos stebėsenos tvarkos aprašas“, kuriuo vadovaujantis buvo vykdomas ugdomosios veiklos stebėjimas. Kovo – gegužės mėnesiais Centro direktorė ir ugdymo skyriaus vedėja stebėjo 44 pamokas ir ugdomąsias veiklas, todėl galima teigti, kad 100 procentų pedagogų planai aiškūs, padedantys siekti individualių mokinio ugdymo(si) tikslų, klasėse ugdymosi aplinkos jaukios, estetiškos, atitinka universalaus dizaino mokymuisi reikalavimus, vyrauja teigiamas klasių mikroklimatas, pripažįstami ir skatinami kiekvieno mokinio individualūs pasiekimai ir pastangos, mokiniai mokomi įvairių įsivertinimo būdų.
1.1.4. Priemonė. Ugdyti mokinių mokėjimo mokytis kompetenciją. 
	Pedagogai aptardami kiekvieno Centro mokinio Pagalbų teikimo planą ir individualaus ugdymo(si) programą išplėstiniuose Vaiko gerovės komisijos (2 kartus per pusmetį), mokytojų metodinės grupės posėdžiuose dalinosi įgyta patirtimi, sėkmių atvejais, sunkumų priežastimis, todėl itin gerai žino mokinius, jų mėgstamus mokymosi būdus, moko mokinius įvairių pažintinių ir emocinių procesų kontroliavimo būdų mokymosi metu.
1.2. Uždavinys. Tobulinti kiekvieno mokinio pažangos vertinimo sistemą.
2025 m. Ugdymo turinio atnaujinimo darbo grupė pakoregavo ir pateikė mokytojų metodinei grupei, Vaiko gerovės komisijai svarstyti ir patvirtinti Gelgaudiškio „Šaltinio“  ugdymo centro mokinių pažangos ir pasiekimų vertinimo ir vertinimo rezultatų panaudojimo tvarkos aprašo pakeitimus, kuriais vadovaudamiesi mokytojai vertino mokinių pasiekimus ir padėjo mokiniams patiems įsivertinti savo padarytą pažangą. Nuo 2025 m. rugsėjo 1 d. nepildomas  „Mokinių pažangos ir pasiekimų vertinimo ir vertinimo rezultatų panaudojimo tvarkos aprašo“ priedas Nr. 6, o priedas Nr. 4 (specialiosos klasės) ir priedas Nr. 5 (lavinamosios klasės) pildomi  2 kartus per pusmetį (I pusmetį – spalio, sausio, II pusmetį – kovo ir gegužės mėnesių pabaigose), priedas Nr. 7 pildomas pusmečių pabaigose (2 kartus per mokslo metus). 
1.2.1. Priemonė. Tobulinti mokinių pasiekimų ir pažangos į(si)vertinimo sistemą.
	2025 metais visi mokytojai bendradarbiaudami tarpusavyje ir kontaktuodami su tėvais (globėjais) rengė Pagalbų teikimo planus ir individualaus ugdymo(si) programas kiekvienam Centro mokiniui, kurias Vaiko gerovės komisijos posėdžiuose aptarė kas pusmetį, o lavinamųjų klasių mokinių kas 3 mėnesius. Analizavo ir fiksavo sėkmes ir sunkumus, siūlė teikiamų pagalbų plano pakeitimus, papildymus. Mokytojai nuolat atliko mokinių pažangos ir pasiekimų vertinimą ugdymo procese, fiksavo vertinimo informaciją Centre nustatyta tvarka, informavo mokinius, jų tėvus, globėjus, kitus mokytojus, pagalbos mokiniui specialistus, Centro vadovus apie mokinių mokymąsi, pasiekimus ir spragas bei rūpinosi, kad mokiniams būtų laiku suteikiama reikiama pagalba. Mokiniai kartu su mokytoju aptarė numatomus mokymosi pasiekimus, užduotis bei vertinimo kriterijus, mokytojo padedami, mokėsi vertinti ir įsivertinti savo pasiekimus bei pažangą, atsižvelgdami į savo mokymosi sėkmę, planavo tolesnį mokymąsi, kėlė savo ateities tikslus.
1.3. Uždavinys. Skatinti mokytojų ir pagalbos mokiniui specialistų profesinį tobulėjimą.
Analizuojant ir apibendrinant 2025 metais atlikto centro plačiojo veiklos kokybės įsivertinimo rezultatus galima teigti, kad Centro pedagogai save suvokia kaip nuolat besimokančią, profesionalią ir teikiančią tarpusavio pagalbą bendruomenę. Todėl palankiausios ir sėkmingiausios galimybės mokytojų profesiniam tobulėjimui – tai mokymasis darbo vietoje, pokyčių analizavimas ir taikymasis prie jų, taip pat naujų pokyčių inicijavimas. Žinias, įgūdžius, gebėjimus, vertybines nuostatas ir kitas sėkmingai mokytojo veiklai ugdymo procese reikalingas savybes 2025 metais ugdė dalyvaudami 101 kvalifikacijos tobulinimo renginyje.
	1.3.1. Priemonė. Tikslingai dalyvauti kvalifikacijos tobulinimo renginiuose.
	Profesines kompetencijas Centro pedagogai stiprino 89 tikslingai pasirinktuose kvalifikacijos tobulinimo renginiuose: 24 kvalifikacijos tobulinimo renginiuose tobulino profesinės kultūros srities kompetencijas: kultūrinio identiteto ir pilietiškumo, kalbinę, profesinės etikos, medijų ir skaitmeninio raštingumo kompetencijas; 36 kvalifikacijos tobulinimo renginiuose praplėtė profesinės ugdymo veiklos kompetencijas: ugdytinių skirtybių ir galimybių pažinimo, ugdymo(si) aplinkos planavimo, įgyvendinimo ir tobulinimo, ugdymo proceso modeliavimo ir realizavimo, ugdytinių pažangos ir pasiekimų vertinimo kompetencijas; 21 kvalifikacijos tobulinimo renginyje išryškino profesinės bendruomenės srities kompetencijas: bendradarbiavimo su šeima / globėjais / rūpintojais, darbo komandoje ar/ir vadovavimo jai, konstruktyvaus bendravimo su socialiniais partneriais ir švietimo bei socialinę pagalbą teikiančiomis institucijomis; 8 kvalifikacijos tobulinimo renginiuose plėtojo profesinio augimo kompetencijas: profesinės veiklos vertinimo ir tobulinimo, profesinės veiklos tyrimo, kolegialaus mokymosi kompetencijas.
	1.4. Uždavinys. Vienyti mokinių, tėvų (globėjų), mokytojų, pagalbos mokiniui specialistų pastangas, siekiant aukštesnės ugdymo kokybės, plėsti tarpusavio bendradarbiavimą. 
Siekdami vienyti Centro administracijos, mokinių, jų tėvų (globėjų, rūpintojų) ir mokytojų, pagalbos mokiniui specialistų pastangas tinkamo socialinio–emocinio mikroklimato kūrimui, padedančiam specialiųjų ugdymosi poreikių mokiniams mokytis, ugdytis pažinimo, komunikavimo, skaitmeninę, kūrybiškumo, kultūrinę, pilietinę bei sveikos gyvensenos kompetencijas Centro pedagogai nuolat vykdė tėvų (globėjų, rūpintojų) informavimą ir pedagoginį švietimą, sistemingai ir reguliariai informavo tėvus (globėjus, rūpintojus) apie vaikų pažangą, lankomumą, Centro veiklą, taikė įvairius bendravimo ir bendradarbiavimo su tėvais metodus (tėvų susirinkimai, individualūs pokalbiai, susitikimai, tėvų dalyvavimas projektuose, šventėse, seminarai, paskaitos), vykdė informacijos sklaidą (informavimas raštu, žodžiu, SMS žinutėmis, elektroniniais laiškais, informacija socialinio tinklo Facebook paskyroje), aktyvino tėvų (globėjų, rūpintojų) dalyvavimą Centro savivaldoje, siekė gauti iš tėvų (globėjų, rūpintojų) informaciją mokinių pažinimui, siekė suteikti tėvams (globėjams, rūpintojams) reikiamų pedagoginių, psichologinių žinių, padedančių geriau pažinti savo vaiką, bendravo ir bendradarbiavo su tėvais (globėjais, rūpintojais), sprendžiant įvairias ugdymo, elgesio, Centro lankomumo problemas.
1.4.1. Priemonė. Įgalinti tėvų informavimo sistemą, teikti informaciją apie Centre vykdomas ugdymo programas, veiklas.
Elektroniniu dienynu (Tamo) 2025 metais naudojosi 70 procentų mokinių tėvelių, globėjų, 30 procentų – paskyras aktyvavo, tačiau vengė jomis naudotis dėl žemo skaitmeninių kompetencijų lygio ar pasitaikančių laikinų problemų dėl sistemos strigimo, pamirštų prisijungimo duomenų, sudėtingumo prieiti prie konkretaus funkcionalumo (pvz. duomenų keitimo) bei dėl technologinių klaidų ar programinės įrangos (angl. software) atnaujinimų. Patogiausią informavimo priemone tėveliai pripažino mobiliuosius telefonus, kuriais dažniausiai ir nori gauti visą informaciją apie savo vaiko ugdymo(si) sėkmes ir sunkumus.
1.4.2. Priemonė. Reguliariai teikti informaciją tėvams, globėjams apie vaikų ugdymosi pažangą, pasiekimus ir teikiamas pagalbas, plėsti individualų konsultavimą.
	90 proc. tėvų, globėjų domėjosi vaikų ugdymo(si) pažanga ir bendradarbiavo su klasių vadovais. Vieną kartą per mėnesį (iki naujo mėnesio 7 dienos) klasių vadovai informavo tėvus (globėjus, rūpintojus), neturinčius galimybės prisijungti prie e-dienyno, apie mokinių mokymąsi bei kitą veiklą Centre. Su pagalbų teikimo planu ir individualaus ugdymo(si) programa  kiekvieno mokinio tėvai, globėjai individualiai supažindami kas tris mėnesius (lavinamųjų klasių ir įvairiapusių raidos sutrikimų turinčių mokinių), o kitų klasių – pusmečio ir mokslo metų pabaigoje. 
	1.4.3. Priemonė. Keisti tėvų, globėjų požiūrį į vaiko ugdymąsi, teikiant tėvams žinių ir juos konsultuojant.
	2025 metais Centre savo veiklą pradėjo Tėvų taryba, kuri telkia tėvus, globėjus, rūpintojus Centro veiklos efektyvinimui, inicijuoja šeimų ir Centro bendravimą ir bendradarbiavimą, padeda spręsti mokinių/ugdytinių sveikatingumo, maitinimo, darbo saugos ir higienos, mokinių pamokų lankomumo, drausmės pažeidimo problemas, padeda organizuoti klasės, grupės renginius, išvykas, mokinių/ugdytinių tėvų, globėjų, rūpintojų susirinkimus ir švietimą. Rengdami mokiniui pagalbų teikimo planą ir individualaus ugdymo(si) programą dalykų, ugdomųjų veiklų mokytojai, socialinis pedagogas, psichologas, psichologo asistentas, visuomenės sveikatos priežiūros specialistas, kineziterapeutas, logopedas, auklėtojai, mokinio padėjėjai ne tik glaudžiai bendradarbiauja tarpusavyje, bet ir kviečia tėvelius, globėjus teikti pasiūlymus ir rekomendacijas. 
	2. Tikslas: Kurti saugią ir modernią ugdymo(si) aplinką. 
	2.1. Uždavinys. Kurti stiprią, modernią ugdymo(si) bazę, būtiną efektyvaus ugdymosi proceso organizavimui.
	2.1.1. Priemonė. Kurti šiuolaikišką, modernią viešąją ir ugdymo materialinę bazę, bendrabutyje įrengiant liftą. Išplėsti ir modernizuoti Centro erdves. 
	Modernizuojant ugdymo materialinę bazę 2025 metais Centre atlikti šie darbai: nupirkti bendrabučio lifto įrengimo techninio projekto parengimo darbai, atnaujinta Centro priemonių bazė (kėdės, lentynos, kušetė, sporto inventorius, kineziterapijos įrenginiai, magnetiniai konstruktoriai, ergonominiai mokykliniai suolai, kėdės mokiniams, pagerintas interneto ryšys sporto salės komplekse), įrengta gaisrinė signalizacija bendrabučio 1 aukšte, atnaujintas virtuvės inventorius (indaplovė). Bendradarbiaujant su Šakių rajono savivaldybės administracijos viešųjų pirkimų skyriumi vykdomas elektrinio mikroautobuso pirkimas. 2025 metais ugdymo skyriuje pagal poreikį buvo atnaujinta senstanti kompiuterinė įranga, įsigyta naujų ugdymo priemonių muzikos kabinetui. Ugdymo skyriaus darbuotojai aktyviai teikė medžiagą Centro interneto svetainės nuolatiniam atnaujinimui.
	Atlikti einamojo remonto darbai pastatuose ir lauko erdvėse. 
	2.1.2. priemonė. Tobulinti atsiskaitymo už maitinimą negrynaisiais sistemą.	Sėkmingai tobulinama atsiskaitymo negrynaisiais sistema. 100 procentų mokinių ir suaugusiųjų už maitinimą atsiskaito naudodamiesi U-PAY sistema. 			2.2. Uždavinys. Modernizuoti edukacines ir viešąsias erdves. 			2.2.1. Priemonė. Atlikti patalpų pritaikymo įvairių negalių turintiems mokiniams remontą.							Asmens higienos patalpos atitiko higienos reikalavimus. Atliktas einamasis mokomojo pastato remontas. Atlikti daliniai transporto priemonės laikymo (garažo) įrengimo darbai: sudėti langai, įdėti pakeliami vartai, praplatinta įvažiavimo anga, nupirktos prekės apšvietimui bei elektros instaliacijai.
	2.2.2. Priemonė. Atnaujinti ir turtinti aktyvaus bei pasyvaus poilsio zonas. 	Centro aktyvaus ir pasyvaus poilsio zonos buvo nuolat prižiūrimos. Suformuoti ir pertvarkyti gėlynai prie bendrabučio ir grupinio gyvenimo namų. 				3. Tikslas: Kurti teigiamą emocinį mikroklimatą. 			Teigiamo emocinio mikroklimato kūrimui didelę įtaką turi gebėjimas bendrauti ir bendradarbiauti su kitais bendruomenės nariais, palaikyti gerus ir šiltus tarpusavio santykius, teikti pagalbą dirbant su mikroaplinka ir makroaplinka, spręsti iškilusius sunkumus, planuoti ilgalaikę, pozityvią, nukreiptą į ateitį veiklą, o visa tai daro didelę įtaką mokinių socializacijai ir Centro teigiamo mikroklimato kūrimo prielaidoms. Todėl Centro bendruomenė stengiasi palaikyti šiltus ir draugiškus bendruomenės santykius, kurie veikia mokinių mokymąsi, bendravimą, bendradarbiavimą, pozityvų adaptacijos procesą įstaigoje bei visą vaiko socializacijos procesą.	3.1. Uždavinys. Sukurti emociškai ir fiziškai saugią ugdymo(si) aplinką.		3.1.1. Priemonė. Įtraukti mokinius dalyvauti prevencinėse programose bei socialiniuose projektuose, akcijose. 2025 metais įgyvendinimui pasirinkta prevencinė programa „Įveikime kartu“, kurią kuravo socialinė pedagogė. Prevencinė programa įtraukta ir į klasių vadovų bei auklėjamojo darbo programas. Prevencinė programa skirta Centro bendruomenės narių tarpusavio santykių gerinimui, prasmingam mokinių užimtumui. Buvo siekiama suteikti žinių apie sveikos gyvensenos įgūdžius, elgesio, bendravimo kultūrą. Stebimas vangokas programos įgyvendinimas, trūksta iniciatyvos, sistematiškumo, atvirų renginių. Auklėtojai, įgyvendindami programą pagrindinį dėmesį skyrė aktyviam poilsiui, sveikos gyvensenos įgūdžių lavinimui. Centras sudaro galimybes mokiniui kiekvieną dieną prieš pamokas ir tarp pamokų užsiimti fiziškai aktyvia veikla, kuri praplečia fizinio ugdymo pamokų turinį. Skatinamas mokinių vaikščiojimas per pertraukas gryname ore. Už mokinių saugumą per pertrauką atsakingi mokytojai, turėję pamoką. Centre vykdoma Gyvenimo įgūdžių ugdymo bendroji programa. 2025 m. kovo mėnesį Centro mokiniai ir pedagogai dalyvavo socialinėje iniciatyvoje „Savaitė be patyčių“, ją koordinavusi socialinė pedagogė visus pakvietė pagalvoti apie tai, kaip bendraujame vieni su kitais, nes kiekvienas esame unikalus ir privalome gerbti vieni kitus. 2025 m. balandžio mėnesį Centre buvo vykdomas socialinis projektas „Sportuoju integruotai“, kurio metu mokiniai per technologijų, dailės, komunikacinės veiklos ir etikos pamokas gamino sveikinimo atvirukus, o per fizinio ugdymo ir fizinės veiklos pamokas išnešiojo į miesto gyventojų pašto dėžutes, įteikė sutiktiems žmonėms gatvėje, nes gauti laišką – tai tikras džiaugsmas, o atplėšti voką – tarsi mažytė šventė, ypač jei laiške – malonios žinios ar šilti žodžiai nuo artimo žmogaus. Tai primena, kad kažkas apie mus galvojo ir norėjo pasidalinti savo pasaulio dalimi. 2025 m. balandžio 30 d. Gelgaudiškio „Šaltinio“ ugdymo centro ir Gelgaudiškio pagrindinės mokyklos mokiniai kartu su mokytojais ir Gelgaudiškio seniūnijos darbininkais švarino miestelio ir Gelgaudiškio pažintinio tako bei parko teritoriją. Dalyvaudami talkoje mokiniai ne tik prisidėjo prie krašto gražinimo, bet ir išmoko vertingų pamokų, skatinančių ateityje elgtis atsakingiau. 2025 m. gegužės 14 d. vienuolika Centro mokinių dalyvavo Šakių rajono mokyklų ir daugiafunkcių centrų bibliotekų rengiamame renginyje „Garsinio skaitymo piknikas“. Tai renginys, skirtas Spaudos atgavimo, kalbos ir knygos dienai paminėti. Šis renginys – puiki proga jauniems skaitytojams atrasti naujas knygas, o klausytojams – patirti literatūrą nauju, įtraukiančiu būdu. 2025 m. spalio 21 d. Gelgaudiškio „Šaltinio“ ugdymo centre vyko jau 12-asis „Solidarumo bėgimo“ renginys, suvienijęs mokinius, mokytojus ir visą bendruomenę bendram tikslui – skleisti gerumą, vienybę ir pagalbos kitiems idėją. Renginys priminė, kad solidarumas – tai ne tik parama ir pagalba kitiems, bet ir buvimas kartu, bendros veiklos džiaugsmas bei geros emocijos, kurios vienija visus dalyvius. 2025 m. lapkričio 16 d. centre 22 kartą buvo minima Tarptautinė tolerancijos diena. Socialinė pedagogė, psichologė priminusios Tolerancijos prasmę ir reikšmę, visus mokinius ir pedagogus pakvietė į bendrą kūrybinę veiklą – pagaminti Tolerancijos gatvę, kuri tapo puikiu pavyzdžiu, jog bendruomenę stiprina ne vienodumas, o skirtingų minčių ir patirčių dermė, kad tolerancija prasideda nuo mažų kasdienių gestų, o Centras – puiki vieta mokytis suprasti kitą ir kurti saugią, atvirą aplinką kiekvienam. 2025 m. gruodžio mėnesį Centro pedagogių iniciatyva jau šeštą kartą Gelgaudiškio Šv. Kryžiaus Išaukštinimo bažnyčioje Kalėdinės eglutės buvo papuoštos „Respublikinės Kalėdinių angelų parodos“ dalyvių sukurtomis puošmenomis. Parodai angelus atsiuntė 138 ugdytiniai iš 21 šalies ugdymo įstaigos. 
	3.1.2. Priemonė. Laiku teikti Centro mokiniams pedagoginę, psichologinę, socialinę pagalbą, siekti spartesnės sutrikusių funkcijų korekcijos.				Kvalifikuotas pagalbas pagal suderintus tvarkaraščius ir grafikus teikė psichologas, psichologo asistentas, socialinis pedagogas, visuomenės sveikatos priežiūros specialistas, kineziterapeutas, logopedas, bibliotekininkas. Tikslinga ugdymo(si) pagalba buvo teikiama kiekvienam mokiniui. Sutrikusios kalbos ir komunikacijos (specialiosios kalbos) lavinimo individualios ir grupinės pratybos (0,5 ar 1 pamoka per savaitę) vedamos pamokų metu (labai didelių specialiųjų ugdymosi poreikių mokiniams) ir po pamokų. Mokiniams, bendraujantiems  alternatyviuoju būdu, tarties, kalbos ir komunikacijos lavinimo specialiosios pratybos integruojamos į komunikacinės ir pažintinės veiklos, lietuvių kalbos pamokas. Logopedinė pagalba teikiama 60 mokinių, 26 mokiniams vedami individualūs arba pogrupiniai užsiėmimai, kitiems mokiniams pagalbą teikia specialieji pedagogai visų pamokų metu. Kineziterapeuto pagalba teikiama 20 mokinių. Vedami individualūs užsiėmimai. Psichologinė ir socialinio pedagogo pagalba teikiama kasdien, pagal poreikį ir pagal specialistų sudarytus pagalbos mokiniui grafikus. Mokinių pasiekimai Centre stebimi ir analizuojami, laiku identifikuojami kylantys ugdymosi sunkumai. Apie atsiradusius ugdymosi sunkumus informuojami Centro pagalbos mokiniui specialistai, mokinio tėvai (globėjai, rūpintojai) ir kartu tariamasi dėl ugdymosi pagalbos suteikimo. Kviečiami Vaiko gerovės komisijos posėdžiai, kurių per 2025 metus suorganizuota penkiolika. Juose nagrinėti mokinių netinkamo elgesio, naujai atvykusių mokinių ir adaptacijos dalykinėje sistemoje, mokinių ugdymosi, mokymosi kontaktiniu ir nuotoliniu būdu, pagalbų mokiniams teikimo klausimai, aptarti mokinių važiavimo visuomeniniu ir mokykliniu transportu maršrutai bei laiku parengti dokumentai 7 mokinių pakartotiniams tyrimams Šakių švietimo pagalbos tarnyboje. Tarnybai teikta informacija apie specialistus, mokinius, jų įvertinimo poreikį. Informacija apie mokinių sutrikimus ir 2025 metais Centro mokiniams teiktas skyriaus specialistų pagalbas pateikiama lentelėse.
Mokiniams teikiamų švietimo pagalbų suvestinė
	Pagalbos
	Skaičius
	Pastabos

	Specialiojo pedagogo pagalba
	68
	

	Logopedo pagalba
	60
	

	Mokytojo padėjėjo pagalba
	57
	

	Psichologo pagalba
	68
	Nuolatinė – 8
Ilgalaikė – 19
Trumpalaikė – 9
Epizodinė – 1
Pagal poreikį – 1 
VGK – 6
Nepatikslinta – 9
Neskirta – 15

	Socialinio pedagogo pagalba
	67
	Nuolatinė – 19
Ilgalaikė – 26
Trumpalaikė – 6
Nepatikslinta – 14
Neskirta – 1

	Kineziterapeuto pagalba
	20
	Pagal gydytojų rekomendacijas



Mokinių sutrikimų suvestinė 
	Sutrikimas
	Sutrikimų
skaičius
	Papildoma informacija

	Kompleksinis sutrikimas
	23
	

	Sulėtėjusi raida
	3
	

	Nepatikslintas intelekto sutrikimas
	3
	

	Nežymus intelekto sutrikimas
	39
	

	Vidutinis intelekto sutrikimas
	14
	

	Žymus intelekto sutrikimas
	6
	

	Labai žymus intelekto sutrikimas
	1
	

	Kalbos sutrikimas
	9
	Nežymus (nž.) – 1
Vidutinis (v.) – 1
Žymus (ž.) – 7

	Klausos sutrikimas
	3
	Nežymus (nž.) – 1
Vidutinis (v.) – 1
Kochliarinis aparatas – 1

	Neurologiniai sutrikimai – cerebrinis paralyžius
	6
	Spazminis dipleginis – 2
Ataksinis – 1
Vaikų – 2
Kitoks cerebrinis paralyžius – 1

	Neurologiniai sutrikimai – epilepsija
	7
	Epilepsija – 4
Kitokia epilepsija – 3

	Neurologiniai sutrikimai – kiti
	7
	Mioneuralinis sutrikimas – 1
Angelmano sindromas – 1
Susisiekiančioji hidrocefalija – 1
Aktyvumo ir dėmesio sutrikimas – 10
Nepatikslinti (n.) – 4

	Kiti sutrikimai
	1
	Treacher Collins sindromas – 1 

	Judesio ir padėties sutrikimai
	12
	Lengvas (l.) – 1
Vidutinis (v.) – 2 
Sunkus (s.) – 1 
Labai sunkus (l. s.) – 7 
Nepatikslinti (n.) – 1 

	Elgesio sutrikimai
	10
	Prieštaraujantis neklusnumas – 4
Nepatikslinti (n.) – 6

	Emocijų sutrikimai
	5
	Nerimo – 2 
Nuotaikos – 1 
Nepatikslinti (n.) – 2

	Raidos sutrikimai
	9
	Įvairiapusis (vaikystės autizmas) – 6
Sulėtėjusi raida – 3

	Nepalankūs mokymosi aplinkos veiksniai
	9
	


3.1.3. Priemonė. Vykdyti struktūruotą dienos režimą, tobulinti pozityvaus elgesio skatinimo programą „Skėtis“.
Centre tinkamai parengta ir struktūruota aplinka ne tik pamokų, bet ir pertraukų metu, nes pastebėta, jog mokiniams daugiausia streso kelia laisvas, neorganizuotas laiko leidimas. Mokiniai turi vietą, kurioje leidžia laiką pertraukų metu, suskirstyti pagal amžių; pertraukų metu jie prižiūrimi ir stebimi, tinkamai paskirstytas pamokų ir pertraukų laikas. Klasė yra ta vieta, kur mokiniai praleidžia daugiausiai laiko, todėl ugdymosi aplinka yra apgalvota ir tinkamai pritaikyta. Mokiniai turi savo darbo vietas, kurios jų neblaško ir pritaikytos taip, kad mokinys galėtų atlikti užduotis savarankiškai ar padedant mokinio padėjėjui. Esant poreikiui mokiniams sudaromos galimybės naudotis ausinėmis, vizualizuojamos dienos ir savaitės veiklos. Mokinių dienotvarkė aiški, vizualiai suprantama. Centre matomose vietose pateiktos pozityvaus elgesio skatinimo programos „Skėtis“ taisyklės, kurios sėkmingai įgyvendinamos ir nuolat tobulinamos. Nuolat vyksta programos įgyvendinimo pokyčiai. Šioje programoje dalyvauja 100 procentų Centro mokinių ir socialinių paslaugų skyriaus lankytojų. Stebimas ryškus programoje dalyvaujančių mokinių ir lankytojų elgesio pokytis. 
3.2. Uždavinys. Kurti atvirą Centrą, bendradarbiaujantį su vietos bendruomene ir socialiniais partneriais.							Centras aktyviai bendravo ir bendradarbiavo su Šakių rajono savivaldybės administracija, Šakių rajono „Nemuno“ mokyklos Gelgaudiškio skyriumi, asociacija bendruomenės centru „Atgaiva“, Gelgaudiškio seniūnija, UAB „Gelgaudiškio gelžbetonis“, UAB „MSEV“. Vyko bendri susitikimai, ateities vizijų svarstymas, kalbėta apie pagalbas vieni kitiems ir neįgaliųjų integraciją. Siekdami kurti atvirą Centrą, ugdymo skyriaus pedagogai inicijavo bendradarbiavimą su Lietuvos švietimo įstaigomis ir organizavo 5 respublikinius projektus. Centro pedagogai palaikydami draugiškus ir dalykinius santykius su vietos bendruomene ir socialiniais partneriais aktyviai dalyvavo organizuojant 6 renginius: „Užgavėnių linksmybės“, Lietuvos valstybės Nepriklausomybės atkūrimo diena, Gelgaudiškio bendruomenės žygis pėsčiomis, aplinkos tvarkymo diena, garsinio skaitymo piknikas, kamuolio žongliravimo konkursas. Ypatingai aktyvūs pedagogai kartu su mokiniais dalyvavo šiuose respublikiniuose konkursuose ir renginiuose, skirtuose mokinių kūrybinių gebėjimų ugdymui: Respublikinėje specialiųjų ugdymosi poreikių turinčių mokinių virtualioje kūrybinių darbų parodoje „Tau, Lietuva“, Tarptautinėje virtualių darbų parodoje „Rašytojas ir plunksna“, konkurse „Jei rūšiavimas būtų paveikslas“, parodoje „Improvizacija – inkilas“, šventėje „Linksmos Užgavėnių tradicijos“, konkurse „Rašau Lietuvos vardą“, respublikiniame dailyraščio konkurse-parodoje „Su meile Lietuvai“, respublikiniame virtualaus specialiųjų ugdymosi poreikių turinčių asmenų kūrybinių (vaizdo) darbų projekte- parodoje „Vaikų Velykėlės“, respublikinėje virtualioje skirtingų gebėjimų mokinių kūrybinių darbų parodoje „Skirtingi, bet draugiški“, respublikinėje kūrybinių darbų projekte-parodoje „Sutinkame sugrįžtančius paukščius“, respublikiniame 1–12 (I–IV gimnazijos) klasių mokinių Steam kūrybinių darbų konkurse-parodoje „Viltis per kryžių“, Šokių šventėje „Tūkstantis žingsnelių“, respublikinėje specialiųjų ugdymosi poreikių turinčių mokinių virtualioje kūrybinių darbų parodoje „Piešinys melagis“, virtualioje respublikinėje mokinių kūrybinių darbų parodoje „STEAM margutis“, respublikiniame ekologiniame-pažintiniame projekte „Paukščių kelionė: pažinimas ir kūryba“, respublikiniame virtualioje įvairių gebėjimų mokinių projekte-parodoje „Gamtos ir skaičiaus sąsajos“, respublikinėje virtualioje kūrybinių darbų parodoje-akcijoje „Mėlynasis balionėlis“, respublikinėje konferencijoje-festivalyje „Saulės vaikai“, respublikiniame šokių festivalyje „Draugystės efektas“, Vilkaviškio vyskupijos 100 metų jubiliejaus logotipo konkurse, respublikinėje specialiųjų ugdymosi poreikių mokinių virtualioje kūrybinių darbų parodoje „Rudens lapas 2025“, respublikinėje virtualių kūrybinių darbų parodoje „Žibinto šviesa šventam Martynui“, respublikiniame muzikos festivalyje „Meno sūkurys“, respublikiniame kūrybiniame STEAM projekte „Raidžių ir skaičių medžioklė gamtoje“, respublikiniame muzikiniame kūrybiniame festivalyje „Aš galiu 2025“, respublikinėje kūrybinių atvirukų virtualioje parodoje „Žiemos pasaka“, respublikinėje durų puošimo parodoje „Pasitikime šventes džiaugsmingai“.
3.2.1. Priemonė. Kurti naujus ir palaikyti esamus ryšius su socialiniais partneriais. Bendradarbiauti su šalies ugdymo, švietimo ir socialinėmis įstaigomis. Dalintis darbo patirtimi. 	Sudarytos bendradarbiavimo sutartys su 14 ugdymo įstaigų, kurioms teikiamos konsultavimo paslaugos. Organizuojant seminarus, viešinama Centro veikla, dalijamasi gerąja darbo patirtimi, tobulinamos specialistų kompetencijos. Sudaryta 10 profesinio mokymo sutarčių, įgalinančių mokiniui atlikti praktinį mokymąsi įgyjant praktinių gebėjimų rengiantis individualios priežiūros darbuotojo ir pedagogo padėjėjo darbui. Sudarytos trys studentų praktinio mokymosi sutartys su Vytauto Didžiojo universitetu, Kauno kolegija, Vilniaus universiteto Šiaulių akademija, suteikiant studentams praktinių gebėjimų rengiantis dirbti specialiojo pedagogo, ikimokyklinio/priešmokyklinio ugdymo ir socialinių paslaugų teikimo srityse. Centras atviras kaitai, vyksta bendradarbiavimas su universitetais, kolegijomis, profesinio rengimo centrais. Praktikų vadovai suteikia žinių ir praktinių įgūdžių studentams, dalijasi gerąja darbo patirtimi.		4. Tikslas. Tobulinti teikiamas paslaugas. 				4.1. Uždavinys. Tobulinti priskirto regiono pedagogams ir pagalbos mokiniui specialistams teikiamas konsultavimo paslaugas. 					4.1.1. Priemonė. Įgyvendinti Europos Sąjungos projektus „Įtraukties švietime stiprinimas „PASTIPRA“ bei „Regioninio įtraukties švietime centro įkūrimas Gelgaudiškio „Šaltinio“ ugdymo centre“. Gelgaudiškio „Šaltinio” ugdymo centras kartu su Lietuvos įtraukties švietime centru įgyvendina projektą „Įtraukties švietime stiprinimas (PASTIPRA), kuris skirtas įveiklinti regioninius centrus, tobulinti švietimo pagalbos specialistų kompetencijas, aprūpinti bendrojo ugdymo mokyklas specialiosiomis ir techninėmis pagalbos priemonėmis, diegti įnovatyvius įtraukaus ugdymo metodus. Projektą įgyvendina konsultavimo skyriaus specialistai. Jie 2025 metais konsultavo 14 regiono ugdymo įstaigų (Tauragės, Vilkaviškio, Jurbarko, Šakių, Raseinių, Marijampolės rajonų) mokinių dėl įtraukiojo ugdymo(si) sunkumų ir problemų. Konsultuotų mokinių amžius – nuo 3 iki 17 metų. Vyraujantys mokinių sutrikimai ir negalės – Autizmas, ADHD, EES. Pagrindinė konsultavimo forma – mobilios komandos konsultacijos besikreipiančioje įstaigoje. Kiekvieno atvejo konsultavimo trukmė – ne mažiau 3 mėnesiai. Mobilią konsultavimo komandą sudaro 3 ar 4, kartais, esant poreikiui, 5 specialistai: specialusis pedagogas, psichologas, socialinis pedagogas, logopedas ar kineziterapeutas. Visais konsultavimo atvejais ugdymo įstaigoms buvo siūlomi mokymai, seminarai, konsultacijos aktualiausiomis SUP turinčių mokinių ugdymo temomis: įtraukiojo ugdymo sistemos sunkumai, dirbant su SUP vaikais ir jų sprendimo būdai; mokytojo ir mokinio padėjėjo ar kitų pagalbos mokiniui specialistų komandinis darbas pamokoje ir ne tik, siekiant optimaliai padėti vaikui; mokinių ugdymo(si) sunkumų, sutrikimų ir negalių grupės bei pagalba įgyvendinant įtraukųjį ugdymą(si); ugdymo turinio pritaikymo, mokinių pasiekimų vertinimo aktualijos; mokyklos-šeimos-vaiko simbiozė siekiant bendrų ugdymo(si) tikslų; kitos pedagogams, administracijai ir pagalbos mokiniui specialistams aktualios temos. Lygiagrečiai su konsultavimu vyko ir darbas su mokinio šeimomis, jų nariams buvo teikiamos individualios konsultacijos. Priemonės daugeliu atvejų vyko Gelgaudiškio „Šaltinio“ ugdymo centre, papildomos ir konkretesnės konsultacijos – Centre ir konsultavimą užsakiusiose ugdymo įstaigose. Visi jose dalyvavę regiono ugdymo įstaigų specialistai gavo kompetencijų kėlimo pažymėjimus, nes visos Centro organizuotos priemonės buvo akredituotos Šakių rajono Švietimo pagalbos tarnyboje. Konsultavimo skyriaus specialistės reguliariai rengė su konsultavimu susijusius dokumentus ir metodinę medžiagą, veiklas viešino internetinėje erdvėje, Centro internetinėje svetainėje.				Pagalbos mokiniui specialistės nuolat dalyvavo kvalifikacijos kėlimo renginiuose, ugdymo priemonių parodose šalyje ir užsienyje, dalyvavo respublikinėse ir užsienio konferencijose, klausė ir skaitė pranešimus, dalinosi sukaupta darbo patirtimi. Per 2025 metus parengtos pedagogų ir švietimo pagalbos specialistų kompetencijų tobulinimo programos ir vykdyti mokymai: „Destruktyvaus paauglių elgesio korekcija kuriant saugią aplinką ir įgyvendinant įtraukiojo ugdymo principus“, „Mokinio padėjėjo kompetencijų stiprinimas: pagalba, bendradarbiavimas ir įtraukusis ugdymas“, „Pagalba elgesio ir/ar emocijų sutrikimų turinčių mokinių ugdymo(si) proceso optimizavimui“, „Regioninių centrų teikiama pagalba organizuojant skirtingų gebėjimų ir poreikių mokinių ugdymo(si) procesą“, „Regioninių centrų indėlis, formuojant įtraukiojo ugdymo kultūrą ugdymo įstaigose“, „Įtraukties iššūkiai: regioninių specialiojo ugdymo centrų pagalba, įgyvendinant įtraukiojo ugdymo strategijas“, „Tarpinstitucinio bendradarbiavimo svarba koreguojant socialiai nepriimtiną vaikų elgesį“, „Mokinio padėjėjo ir mokytojo bendradarbiavimas siekiant optimalios mokinio sėkmės“, „Efektyvus mokinio padėjėjo ir mokytojo bendradarbiavimas siekiant mokinio sėkmės“, „Emocinės gerovės stiprinimas organizacijoje ir savipagalbos būdai“, „Universalaus dizaino taikymo galimybės bei edukacinių erdvių dizaino ir priemonių universalumo svarba SUP vaikų ugdymo(si) proceso organizavime“, „Skirtingų gebėjimų ir poreikių mokinių ugdymo(si) proceso organizavimas. Regioninių centrų teikiama pagalba, įgyvendinant įtraukiojo ugdymo principus“, „Įtraukusis ugdymas visiems ir kiekvienam – iššūkiai ir sėkmės. Gerosios patirties sklaida“, „Švietimo pagalbos specialistų komandinis darbas formuojant įtraukiojo ugdymo strategijas“. Kuriant stiprią, modernią, tvarią ugdymosi bazę, centras įsigijo įrangos ir ugdymo(si) priemonių. Įgyvendinant projektą „Regioninio įtraukties švietime centro įkūrimas Gelgaudiškio „Šaltinio“ ugdymo centre“ per 2025 metus įsisavinta 39546,68 Eur (ES, VB) lėšų, už kurias įsigyta CORINTH edukacinių 3D objektų rinkinys, interaktyvi smėlio dėžė, 5 magnetiniai konstruktoriai, reguliuojamo aukščio moduliniai mokykliniai stalai (72 vnt.) bei reguliuojamo aukščio ergonominės mokyklinės kėdės (75 vnt.), įrengta elektros įkrovimo stotelė, atliktas lifto projektavimo darbų pirkimas. Sukurtos ir pritaikytos konsultavimo skyriaus patalpos.
	4.2. Uždavinys. Administruoti grupinio gyvenimo namus. 
4.2.1. Priemonė. Įgyvendinti Europos Sąjungos projektą „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Šakių rajone“. Gelgaudiškio „Šaltinio“ ugdymo centro socialinių paslaugų skyrius, socialinės dirbtuvės ir grupinio gyvenimo namai 2025 metais veikė kaip vientisa paslaugų sistema, užtikrinanti asmenims su negalia nuoseklią pagalbą – nuo kasdienio užimtumo, socialinių ir darbinių įgūdžių ugdymo iki savarankiško gyvenimo bendruomenėje stiprinimo. Visų trijų padalinių veikla buvo orientuota į žmogaus orumo, savarankiškumo ir aktyvaus dalyvavimo visuomenėje skatinimą.		Pagrindinis socialinių paslaugų skyriaus veiklos tikslas 2025 metais buvo – užtikrinti asmenims su negalia prasmingą veiklą dienos metu, siekiant ugdyti ir palaikyti jų savarankiškumą, gerinti gyvenimo kokybę ir įgalinti juos visaverčiam socialiniam gyvenimui bendruomenėje – buvo įgyvendinamas teikiant dienos socialinės globos, užimtumo, saviraiškos ir socialinių įgūdžių ugdymo paslaugas. Grupinio gyvenimo namų veiklos tikslas – sudaryti sąlygas suaugusiems asmenims su negalia gyventi kuo savarankiškesnį gyvenimą bendruomenėje, užtikrinant reikalingą individualią pagalbą, socialinę priežiūrą ir kasdienių gyvenimo įgūdžių palaikymą. Gyventojai buvo skatinami patys planuoti savo kasdienybę, priimti sprendimus, dalyvauti bendruomenės gyvenime, rūpintis savo buitimi, finansais ir tarpusavio santykiais.				Visose paslaugų kryptyse pagrindinis uždavinys buvo teikti efektyvią, kvalifikuotą ir individualizuotą pagalbą, organizuojant asmenų su negalia užimtumą, darbinių ir socialinių įgūdžių ugdymą, stiprinant jų savarankiškumą, bendradarbiaujant su šeimomis, vietos bendruomene ir socialiniais partneriais. Paslaugos buvo planuojamos ir įgyvendinamos remiantis individualiais socialinės globos ir pagalbos planais, užtikrinant asmenų socialinę pažangą, saugią ir specialiesiems poreikiams pritaikytą aplinką bei įvairias užimtumo, darbinės veiklos ir laisvalaikio formas. Didelis dėmesys buvo skiriamas veiklų prasmingumui, jų sąsajai su realiu gyvenimu, darbo rinka ir bendruomenės poreikiais, stiprinant paslaugų gavėjų motyvaciją ir pasitikėjimą savimi. Tuo pačiu metu buvo nuosekliai stiprinamas darbuotojų profesionalumas, efektyviai naudojami turimi ištekliai ir plečiami bendradarbiavimo ryšiai, siekiant užtikrinti aukštą paslaugų kokybę ir tvarią pagalbos sistemą asmenims su negalia. Grupinio gyvenimo namuose ataskaitiniu laikotarpiu ilgalaikės socialinės globos paslaugas gavo 10 asmenų. Vienas paslaugų gavėjas, dėl negebėjimo prisitaikyti bendruomeninio gyvenimo modelyje, buvo grąžintas į ankstesnę globos įstaigą. Ši situacija parodė, kad pereinant nuo institucinės globos prie gyvenimo bendruomenėje būtina nuolatinė individuali pagalba, adaptacijos palaikymas ir nuoseklus asmens gebėjimų vertinimas.			Grupinio gyvenimo namuose paslaugas teikė 1 socialinis darbuotojas ir 4 individualios priežiūros darbuotojai, užtikrinę nuolatinę gyventojų priežiūrą, individualią pagalbą ir savarankiško gyvenimo įgūdžių ugdymą. Stebėtas vieno individualios priežiūros darbuotojo trūkumas. 	
2025 metų grupinio gyvenimo namų veiklų suvestinė
	Veiklos pobūdis
	Veiklų skaičius per metus

	Kasdienio gyvenimo ir savarankiškumo įgūdžių ugdymas (maisto gamyba, tvarkos palaikymas, buitinių darbų planavimas)
	22

	Socialinių įgūdžių ugdymas ir bendravimo veiklos
	14

	Laisvalaikio, kultūrinės ir kūrybinės veiklos
	13

	Fizinio aktyvumo ir sveikatinimo veiklos
	11

	Išvykos, bendruomeniniai renginiai ir dalyvavimas šventėse
	10

	Individualios veiklos pagal gyventojų pomėgius ir poreikius
	10



2025 metais grupinio gyvenimo namuose įgyvendinta 80 įvairaus pobūdžio veiklų, skirtų gyventojų savarankiško gyvenimo, socialinių įgūdžių, fizinės ir emocinės gerovės stiprinimui bei aktyviam dalyvavimui bendruomenės gyvenime. 
	Grupinio gyvenimo namuose užimtumo veiklos buvo integruotos į kasdienį gyventojų gyvenimą, orientuojantis į savarankiško gyvenimo įgūdžių ugdymą realioje aplinkoje. Gyventojai aktyviai dalyvavo buities darbuose, maisto gaminime, pirkinių planavime, finansų valdyme, laisvalaikio organizavime ir namų aplinkos priežiūroje. Gyventojai buvo skatinami patys planuoti savo dienotvarkę, priimti sprendimus, spręsti kasdienes situacijas, atsakyti už savo veiksmus ir bendrą gyvenamąją aplinką. Užimtumo veiklos padėjo stiprinti savarankiškumą, atsakomybę, pasitikėjimą savimi ir gebėjimą gyventi bendruomenėje. Taip pat buvo organizuojamos bendros veiklos už grupinio gyvenimo namų ribų – dalyvavimas bendruomenės renginiuose, kultūrinėse ir socialinėse veiklose, išvykose, edukacijose, kurios skatino socialinę integraciją, bendravimą ir aktyvų dalyvavimą visuomenėje.
	Gyventojai buvo nuolat įtraukiami į kasdienes veiklas – maisto gamybą, aplinkos ir asmeninės erdvės priežiūrą, veiklų planavimą, laisvalaikio organizavimą. 		Įgyvendintų veiklų rezultatai – sustiprėjo gyventojų savarankiškumas ir atsakomybė už kasdienius sprendimus, pagerėjo socialiniai įgūdžiai, bendravimas ir gebėjimas dirbti kartu, palaikyta fizinė ir emocinė gerovė per judėjimo ir sveikatinimo veiklas, užtikrintas prasmingas laisvalaikis ir individualių pomėgių realizavimas.				
	4.3. Uždavinys. Plėsti socialinių dirbtuvių veiklas. 
	4.3.1. Įgyvendinti projektą „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“.
	Socialinių dirbtuvių tikslas – didinti žmonių su intelekto ar psichosocialine negalia įsidarbinimo atviroje darbo rinkoje galimybes, ugdyti, lavinti ir palaikyti bendruosius bei specialiuosius darbinius įgūdžius, atliekant prasmingas darbinio užimtumo veiklas, nukreiptas į konkrečios prekės, produkto gamybą ar paslaugos atlikimą. Dirbtuvėse vykdomos veiklos buvo orientuotos į realias darbo situacijas, atsakomybės ugdymą, darbinių įpročių formavimą ir palaipsninį asmenų parengimą savarankiškai dalyvauti darbo rinkoje.
	Socialines dirbtuves lankė 12 dalyvių, turinčių psichikos ir (ar) intelekto negalią bei patiriančių socialinę atskirtį. Iš jų 8 dalyviai gyveno grupinio gyvenimo namuose, 2 – apsaugotame būste, 1 – socialiniame būste ir 1 – bendruomenėje. Toks dalyvių pasiskirstymas atspindi skirtingų paslaugų formų tarpusavio sąsajas ir nuoseklų paslaugų gavėjų įtraukimą į dienos užimtumo, ugdymo ir bendruomeninio gyvenimo sistemą.
	Socialinių dirbtuvių komanda buvo sudaryta iš 1 etato socialinio darbuotojo, 1 etato individualios priežiūros darbuotojo, 1 etato gamybos meistro ir 0,5 etato rinkodaros specialisto. 
	Darbuotojų struktūra buvo formuojama taip, kad būtų užtikrintas tiek individualios pagalbos teikimas, tiek užimtumo, darbinės veiklos ir socialinių įgūdžių ugdymas. Gamybos meistro ir rinkodaros specialisto pareigybės sudarė galimybes dalyviams dalyvauti realiai vykstančiuose gamybos, paslaugų teikimo ir produkcijos realizavimo procesuose, taip stiprinant jų pasirengimą darbo rinkai. Visi darbuotojai dirbo komandoje, taikydami individualų požiūrį į kiekvieną paslaugų gavėją ir užtikrindami paslaugų tęstinumą tarp skirtingų paslaugų formų.
	Socialinėse dirbtuvėse vykdomos užimtumo ir darbinės veiklos buvo orientuotos į realią, prasmingą darbinę veiklą, nukreiptą į konkrečių produktų gamybą ir paslaugų teikimą. Dalyviai buvo įtraukiami į visą darbo procesą – nuo užduoties supratimo, darbo planavimo iki galutinio rezultato pasiekimo. Dirbtuvėse ugdyti bendrieji ir specialieji darbiniai įgūdžiai: punktualumas, atsakomybė, darbo saugos laikymasis, užduočių atlikimas pagal instrukcijas, darbo tempo palaikymas, gebėjimas dirbti komandoje ir savarankiškai. Veiklos buvo organizuojamos palaipsniui didinant užduočių sudėtingumą, atsižvelgiant į kiekvieno dalyvio individualius gebėjimus ir pažangą. Didelį vaidmenį turėjo gamybos meistro ir kitų specialistų pagalba – darbuotojai nuolat konsultavo, motyvavo dalyvius, padėjo įveikti sunkumus, skatino atsakomybės jausmą ir pasitikėjimą savimi. Dalyviai mokėsi ne tik techninių įgūdžių, bet ir darbinių įpročių, būtinų sėkmingam dalyvavimui darbo rinkoje. Socialinių dirbtuvių veikla sudarė galimybes dalyviams patirti darbo prasmę, sėkmę ir rezultatą, didino jų savivertę, motyvaciją bei pasirengimą ateityje siekti įsidarbinimo atviroje darbo rinkoje.

2025 metų socialinių dirbtuvių veiklų suvestinė
	Veiklos pobūdis
	Veiklų skaičius per metus

	Darbinės veiklos ir produktų gamyba (kasdienė veikla dirbtuvėse)
	28

	Edukacinės ir profesinių įgūdžių ugdymo veiklos
	12

	Mugės, parodos ir produkcijos realizavimas
	14

	Dalyvių tarybos posėdžiai ir darbo organizavimo susitikimai
	3

	Bendruomeniniai renginiai ir atviros veiklos
	6

	Viešinimo, partnerystės ir projektinės veiklos
	7


	Ataskaitiniu laikotarpiu socialinėse dirbtuvėse įgyvendinta 70 įvairaus pobūdžio veiklų, orientuotų į realią darbinę patirtį, profesinių įgūdžių ugdymą, savarankiškumo didinimą ir paslaugų gavėjų įgalinimą. Dalyviai nuosekliai mokėsi darbo organizavimo, atsakomybės, darbo tempo laikymosi ir bendravimo su klientais. Socialinių dirbtuvių veiklos rezultatai – paslaugų gavėjai įgijo realios darbo patirties, sustiprėjo jų pasitikėjimas savo gebėjimais ir motyvacija dirbti, ugdyti profesiniai, socialiniai ir finansinio savarankiškumo pagrindai, padidintas Socialinių dirbtuvių veiklos matomumas bendruomenėje ir viešosiose erdvėse. 
Taip pat vykdytos šios veiklos: 2025 m. birželio 20 d. Mociškių Palivarko dvare vyko susitikimas su visomis Tauragės ir Marijampolės regionų socialinėmis dirbtuvėmis (12 dirbtuvių). 2025 m. spalio 15 d. organizuota išvyka į Panevėžį socialinių pokyčių organizuojamą renginį ,,Kelyje į savarankiškumą – mobilumas ir galimybės“, kur pristatytos Centro socialinės dirbtuvės. 2025 m. gruodžio 2 d. dalyvauta Šakių rajono neįgaliųjų dienos paminėjime, kurio metu pristatyta socialinių dirbtuvių lankytojo meninių darbų paroda ,,Renato peizažai“.
	
4. 2024 METAIS VEIKLOS ATASKAITOJE CENTRO IŠKELTOS PAGRINDINĖS PROBLEMOS. JŲ SPRENDIMAI.
2024 metų veiklos ataskaitoje buvo iškeltos šios problemos: 
1. Menkas tėvų/globėjų įsitraukimas į Centro bendruomenės gyvenimo procesus. 
2. Pedagogų ir pagalbos mokiniui specialistų trūkumas. 
	Buvo siekta skatinti tėvus aktyviau dalyvauti Centro bendruomenės gyvenimo procese. 2025 m. gegužės 21 d. direktoriaus įsakymu Nr. V-16 patvirtinti Tėvų tarybos nuostatai. Su jais supažindinti tėvai 2025 m. gegužės 30 d. tėvų susirinkimo metu. Išrinkta dešimties tėvų (globėjų) taryba, kuri padeda telkti tėvus, globėjus, rūpintojus Centro veiklos efektyvumui, inicijuoja šeimų ir centro bendravimą ir bendradarbiavimą. Vyko du tėvų (globėjų) tarybos susirinkimai, kuriuose gvildentos mokinių ugdymosi, pamokų lankymo aktualijos. Su tėvais (globėjais) nuolat bendradarbiavo socialinė pedagogė ir klasių vadovai, esant reikalui, švietimo pagalbos specialistai. Tėvai (globėjai) teikė pasiūlymus dėl mobiliųjų telefonų naudojimo Centre, galimų kultūrinių, meninių, sportinių veiklų vykdymo kartu su ugdytiniais. Vykdyta diskusija dėl aktyvesnio tėvų (globėjų) įgalinimo dalyvauti vaikų ugdymo(si) procese. Nuolat skatinant pedagogus įgyti naujas kvalifikacijas ir tobulinti kompetencijas 2 pedagogės pasirinko specialiosios pedagogikos, 1 logopedijos studijas ir 2025 metų gruodžio mėnesį sėkmingai jas baigė. Intensyviai ieškant naujų pedagoginių darbuotojų įdarbinti 2 švietimo pagalbos specialistai (psichologė ir socialinė pedagogė).

5. MOKYMOSI APLINKA

	5.1. Darbuotojų skaičius – 72.
	Mokytojų skaičius:
	Mokytojų, auklėtojų ekspertų skaičius
	Mokytojų, auklėtojų metodininkų skaičius
	Vyresniųjų mokytojų, auklėtojų skaičius
	Mokytojų, auklėtojų skaičius

	2024 m.
	2025 m.
	2024 m.
	2025 m.
	2024 m.
	2025 m.
	2024 m.
	2025 m.

	–
	–
	6
	9
	7
	7
	8
	8



	Administracijos darbuotojų etatų skaičius
	Pedagoginių darbuotojų etatų skaičius
	Kitų įstaigos darbuotojų pareigybių etatų skaičius

	2024 m.
	2025 m.
	2024 m.
	2025 m.
	2024 m.
	2025 m.


	5,5
	5,5
	27,95
	30,20
	41,75
	42,5




5.2. Mokinių skaičiaus pokytis 2024–2025 metais
	Mokinių skaičius 
	2024 m.
	2025 m.

	
	Sausio mėn.
	Gruodžio mėn.
	Sausio mėn.
	Gruodžio mėn. 


	Ikimokyklinis ugdymas 
	4
	3
	3
	1

	Priešmokyklinis ugdymas
	2
	3
	3
	3

	Pradinis ugdymas
	13
	11
	11
	11

	Pagrindinis ugdymas
	38
	38
	38
	41

	Socialinių įgūdžių ugdymas
	14
	12
	12
	13

	Iš viso:
	71
	67
	67
	68



5.3. Mokinių skaičius pagal klases:
	2025 m.

	
	Specialiosios klasės
	Lavinamosios klasės

	
	Sausio mėn.
	Gruodžio mėn.
	Sausio mėn.
	Gruodžio mėn.

	Ikimokyklinis/priešmokyklinis ugdymas
	6
	4
	–
	–

	1-4 klasė
	5
	6
	6
	4

	5-10 klasė
	23
	26
	15
	15

	Socialinių įgūdžių ugdymo klasė
	8
	7
	4
	6

	Iš viso:
	42
	43
	25
	25



5.4. Mokinių, įgijusių pradinį, pagrindinį, vidurinį išsilavinimą, skaičius įstaigoje. Ugdytinių, baigusių ikimokyklinio ir priešmokyklinio ugdymo programas, skaičius įstaigoje.
	Įgytas išsilavinimas 2025 metais:
	Programa

	Mokinių (vaikų) skaičius
	Procentas nuo visų mokinių

	Baigė pradinio (individualizuoto) ugdymo programą
	7
(iš jų: 2 lavinamųjų klasių mokiniai)
	10,44 %

	Baigė pagrindinio (individualizuoto) ugdymo programą
	7
	10,44 %

	Baigė socialinių įgūdžių ugdymo programą
	5
	7,46 %

	Ikimokyklinio ugdymo programą
	3
	4,47 %

	Priešmokyklinio ugdymo programą
	3
	4,47 %



5.5. Centro mokiniai nelaiko mokyklinių ir valstybinių brandos egzaminų.
5.6 Mokinių pavėžėjimo organizavimas:
	Pavežamų mokinių skaičius (ikimokyklinio priešmokyklinio ir 1-10 ir SĮU kl.)
	Maršru-
tiniais autobusais
	Globos įstaigų transpor-
tu
	Geltonai-
siais autobusais
	Mokykli-niais autobusais
	Kitu centro transportu
	Privačiu transportu
	Nepavežami mokinių, gyvenančių toliau nei 3 km nuo Centro, skaičius

	56
	–
	8
	–
	34
	14
	–
	–




5.7. Mokinių maitinimo organizavimas.
Ikimokyklinio/priešmokyklinio ugdymo, pirmos ir antros klasės mokinių maitinimas organizuojamas vadovaujantis Lietuvos Respublikos švietimo, mokslo sporto ministro 2020 m. sausio 24 d. įsakymu Nr. V-76 „Dėl mokinių nemokamo maitinimo valstybinėse mokyklose tvarkos aprašo patvirtinimo“ 7.1 punktu. Šio įsakymo pagrindu yra maitinami: 1 – ikimokyklinio ugdymo grupės, 3 – priešmokyklinio ugdymo grupės vaikai, 4 – pirmos klasės mokiniai, 2 – antros klasės mokiniai.
Vadovaujantis Lietuvos Respublikos švietimo, mokslo ir sporto ministro 2011 m. rugsėjo 6 d. įsakymu Nr. V-1642 „Dėl apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašu“ 4 kartus per parą nemokamai yra maitinami 34 Centro bendrabutyje gyvenantys mokiniai.
	7 mokinių tėvų ar globėjų vidutinės pajamos vienam šeimos nariui per mėnesį yra didesnės nei nustatyta, todėl už jų maitinimą moka patys tėvai arba globėjai.
	Vadovaujantis Lietuvos Respublikos socialinės paramos mokiniams įstatymo 7 straipsnio 2 dalimi, 15 straipsnio 3 dalies 1 punktu, Šakių rajono savivaldybės administracijos nuostatų 26.12 papunkčiu 24 mokiniams skirtas nemokamas maitinimas (3,00 Eur). 
5.8. Pagalbos mokiniui specialistų veikla įstaigoje 2025 metais.
Švietimo pagalbą Centre teikia specialieji pedagogai, specialieji pedagogai / logopedai, logoterapeutas, psichologai, 1psichologo asistentas, socialiniai pedagogai, kineziterapeutas, visuomenės sveikatos priežiūros specialistas. 
Specialioji pedagoginė pagalba teikiama ugdymo proceso metu visiems Centro ugdytiniams be išimties. Specialiųjų pratybų forma: individualios, pogrupinės (2-4 mokiniai), grupinės (5-8 mokiniai). Mokiniams, turintiems didelių ir labai didelių specialiųjų ugdymosi poreikių, specialioji pedagoginė pagalba teikiama per specialiąsias pamokas. Specialioji pedagoginė pagalba teikiama 64 mokiniams ir 4 ikimokyklinio/priešmokyklinio ugdymo vaikams.
Mokiniams, turintiems labai didelių specialiųjų ugdymosi poreikių, specialiąją pagalbą papildomai teikia 10 mokinio padėjėjų.
	Kiekvienam mokiniui, turinčiam judesio ir padėties sutrikimų, sergančiam cerebriniu paralyžiumi, kineziterapeutas vedė judesio korekcijos užsiėmimus. Metų eigoje mokiniai, turintys judesio ir padėties sutrikimų gavo hidroterapijos ir masažo procedūras (1-2 kursus po 5-10 seansų), kurias atliko licenciją turintis visuomenės sveikatos priežiūros specialistas.
	Visi mokiniai pagal poreikį gavo visuomenės sveikatos priežiūros specialisto pagalbą. Buvo užtikrintas mokiniams vaikų ir paauglių psichiatro ir/ar šeimos gydytojo skirtų medikamentų vartojimas, laiku, pagal situaciją ir poreikį suteikta kvalifikuota medicininė pagalba. Specialistė kartu su visuomenės sveikatos biuro specialistėmis mokiniams vedė sveikos gyvensenos, ligų prevencijos, priklausomybių nuo ekranų mokymus ir užsiėmimus, rūpinosi mokinių ir bendruomenės saugumu. 
	Psichologinė ir socialinio pedagogo pagalba vyko kasdien pagal specialistų sudarytus pagalbos mokiniui teikimo tvarkaraščius. Papildomai, iškilus netikėtoms problemoms ar susidarius ekstremaliai/konfliktinei situacijai šių specialistų pagalba/konsultacijos buvo teikiamos betarpiškai. Lygiagrečiai psichologai dirbo su mokinių tėvais / globėjais, konsultavo betarpiškai ir per nuotolį. Bendradarbiavimas vyko ir su įvairiomis institucijomis (atvejo vadyba, Vaiko teisių apsaugos skyriais, tarpinstitucinio bendradarbiavimo koordinatoriais ir kt.). Dalyvauta keturiuose atvejo vadybos posėdžiuose sprendžiant mokinių gerovės klausimus.
Buvo teikiama socialinė pedagoginė pagalba. Specialistė nuolat palaikė ryšį su mokinių tėvais/globėjais, sprendė mokinių maitinimo, pavėžėjimo, aprūpinimo, elgesio ir kitus iškylančius klausimus, vedė individualius užsiėmimus. Po pamokų vieną kartą per savaitę 5, 6 klasės mokiniams dėstė savarankiškumo ugdymo programą, kurios tikslas – ugdyti mokinių socialinius įgūdžius, bendravimo kultūrą, padėti orientuotis socialinėje aplinkoje ir gyvenimiškose situacijose, mokyti atlikti namų ruošos bei savitvarkos darbus. 
5.9. Įstaigos komisijų ir darbo grupių veikla 2025 metais.
2025 metais Centre veikė šios komisijos:
Vaiko gerovės komisija (toliau VGK) reguliariai atliko Centro mokymosi aplinkos, jos saugumo, Centro pedagogų ir pagalbos mokiniui specialistų tarpusavio bendradarbiavimo veiksmingumo bei kitų su vaiko gerove susijusių aspektų analizę. Buvo suorganizuota 15 vaiko gerovės komisijos posėdžių, kuriuose aptarti mokinių netinkamo elgesio klausimai, naujai atvykusių mokinių ir adaptacijos dalykinėje sistemoje, mokymosi kontaktiniu ir nuotoliniu būdu, pagalbų mokiniams teikimo klausimai, aptarti mokinių važiavimo visuomeniniu ir mokykliniu transportu maršrutai, mokinių ugdymosi klausimai bei laiku parengti dokumentai 7 mokinių pakartotiniams tyrimams Šakių švietimo pagalbos tarnyboje. 
Mokytojų ir pagalbos mokiniui (išskyrus psichologus) atestacijos komisija aukštesnei kvalifikacinei kategorijai atestuoja Centro pedagogus, vykdo kvalifikacijos tobulinimo renginių sklaidą, veda darbuotojų kvalifikacijos tobulinimo renginių planavimą ir apskaitą. 2025 metais vykdyta vienos vyresniosios specialiosios pedagogės atestacija. Parengta 2026–2028 metų mokytojų ir pagalbos mokiniui specialistų atestacijos programa. Viena įstaigos specialioji pedagogė Šakių rajono savivaldybės administracijos švietimo, kultūros ir sporto skyriaus vedėjo pavedimu buvo deleguota įvertinti Vilkaviškio rajono Kybartų Kristijono Donelaičio gimnazijos specialiosios pedagogės, pretenduojančios įgyti specialiojo pedagogo metodininko kvalifikacinę kategoriją, praktinę veiklą. 
Inventorizacijos komisija vieną kartą metuose atlieka ilgalaikio materialiojo, išskyrus nebaigtą statybą ir nematerialiojo turto, atsargų inventorizavimą. Komisija nustatė, kad ilgalaikio turto vertė yra 1949303,03 Eur. Inventorizacijos metu nenustatyta neužpajamuoto turto. 
Darbo taryba per kalendorinius 2025 metus surengė 7 posėdžius. Juose buvo apsvarstyta ir pritarta darbo apmokėjimo, darbo laiko žiniaraščių pildymo, duomenų subjekto teisių įgyvendinimo, asmens duomenų saugumo pažeidimų valdymo tvarkos aprašams, Asmens Duomenų tvarkymo taisyklėms, kandidatų į darbo tarybos narius registravimui, darbo tvarkos taisyklių suderinimui, darbo tarybos rinkimui, rinkimų į darbo tarybą balsų skaičiavimui, rinkimų į darbo tarybą rezultatų paskelbimui, darbo tarybos pirmininko ir sekretoriaus rinkimui, vienkartinės piniginės išmokos skyrimui darbuotojams, darbo normoms bei pedagoginio krūvio detalizavimui, darbo tarybos ataskaitai. 
Centro tarybos 2025 metų tikslas – telkti Centro mokinius, mokytojus, pagalbos mokiniui specialistus, tėvus (globėjus, rūpintojus) ir vietos bendruomenę Centro veiklos numatytiems uždaviniams įgyvendinti. Centro taryba nustatė, svarstė, derino, stebėjo ir vertino įvairias Centro veiklos sritis, teikė įvairiapusę pagalbą, kuriant saugią, sveiką, patrauklią ir modernią aplinką Centre, stengėsi kurti teigiamą Centro įvaizdį bendruomenėje. Per 2025 metus pravesti 9 Centro tarybos posėdžiai, kuriuose aptarta: centro veiklos metinė ataskaita, direktorės metinė ataskaita ir vertinimas, strateginis, ugdymo ir veiklos planai, mokytojų ir pagalbos specialistų (išskyrus) psichologus) atestacijos programa, darbo apmokėjimo tvarkos aprašas, pareiginės algos pastoviosios dalies koeficientai pedagogams ir kitiems darbuotojams, pedagoginio krūvio paskirstymas, Centro tarybos veiklos ataskaita ir kt.
	Veiklos kokybės įsivertinimo (toliau VKĮ) darbo grupė kalendoriniams metams rengia veiklos kokybės įsivertinimo planą. Plane numatomas tikslas, uždaviniai, dalyviai, duomenų šaltiniai, respondentų grupės bei vertinimo rezultatų naudojimas. Centro veiklos kokybės įsivertinimo grupėje yra 5 nariai. 2025 m. grupės nariai surengė 5 posėdžius, kurių metu sudarė VKĮ darbo grupės planą, parengė centro veiklos kokybės įsivertinimo tvarkos aprašą ir vadovaudamiesi 2024 m. Centro plačiojo veiklos kokybės įsivertinimo rezultatais bei centro tarybos pateiktomis rekomendacijomis nutarė giluminiam vertinimui pasirinkti 2-ąją sritį „Ugdymasis ir mokinių patirtys“ bei 4-ąją sritį „Lyderystė ir vadyba“. 2025 m. vasario – kovo mėn. parengė įsivertinimo instrumentus, balandžio mėn. atliko pasirinktų sričių giluminį vertinimą. VKĮ darbo grupė naudodamasi pasirinktomis anketomis, gegužės – birželio mėnesiais apdorojo, analizavo ir interpretavo giluminio VKĮ duomenis bei parengė VKĮ ataskaitą ir rekomendacijas centro veiklos kokybei tobulinti. Atlikto VKĮ rezultatai pristatyti mokytojų tarybos posėdyje. 2 tirtoje srityje respondentai aukščiausiai įvertino orientavimąsi į mokinių poreikius (80 proc.), o žemiausiai – mokinių įsivertinimą (55 proc.), 4 srityje – aukščiausiai 83 proc. vertintas nuolatinis profesinis tobulėjimas, o žemiausiai vertintas (60 proc) bendradarbiavimas su tėvais. Centro VKĮ grupė pateikė šias rekomendacijas: padedant mokytojui, kartu su mokytoju, mokinius mokyti išsikelti mokymosi tikslus, pasirinkti užduočių atlikimo būdą, susirasti reikiamą informaciją ir priemones, klausti ir paprašyti pagalbos, aptarti ir vertinti savo mokymąsi, planuoti ir valdyti laiką; mokinius skatinti sieti išmoktus dalykus ir asmenines patirtis su nežinomais dalykais kuriant prasmingus ryšius; nuolat įtraukti mokinius į mokymosi pasiekimų į(si)vertinimą, pažangos stebėjimą, pasiektų rezultatų apmąstymą; mokyti mokinius pateikti savo mokymosi sėkmių įrodymus, labiau pasitikėti savimi ir mažiau baimintis klaidų, prisiimti daugiau atsakomybės už savo mokymąsi; plėsti tėvų informavimo ir švietimo sistemą, kuri atitiktų tėvų poreikius ir centro specifiką; skatinti mokytojų ir tėvų bendradarbiavimą (skiriant laiko ir inicijuojant susitikimus, pokalbius ir kt.), siekiant palaikyti ir skatinti mokinio pažangą, stiprinti jo psichinę ir fizinę sveikatą bei socialumą, pasiūlyti tėvams tinkamus pagalbos ir bendradarbiavimo būdus bei formas; skatinti aktyviau veikti tėvų tarybą, aktyviau kviesti dalyvauti tėvus, globėjus centro tarybos veikloje. Ugdymo plano rengimo darbo grupė analizuoja ugdymo procesą ir rengia ugdymo plano projektą kitiems mokslo metams.						Strateginio bei metinio veiklos planų rengimo ir įgyvendinimo stebėsenos darbo grupė (toliau grupė) vykdo procesą, kurio metu nustatomos Centro veiklos kryptys ir būdai, kaip vykdoma įstaigos misija, pasiekti numatyti tikslai ir rezultatai, finansinių, materialinių ir žmogiškųjų išteklių panaudojimas. Per 2025 metus įvyko 2 grupės susirinkimai, kuriuose aptartas 2023–2025 metų strateginio įstaigos plano įgyvendinimas, atlikta SSGG analizė, išryškinti strateginiai 2026–2028 metų veiklos prioritetai, parengtas veiklos planas 2026 metams. 
	5.10. Centro metodinės grupės veikla. Mokytojų metodinė grupė nustato kvalifikacijos tobulinimo prioritetus, skatina mokytojus nuolat tobulinti kvalifikaciją ir kompetencijas, reflektuoti apie savo darbą, ieškoti iškilusių problemų sprendimų būdų, aptarti ir skleisti gerąją patirtį, plėtoti pedagoginę saviraišką ir kūrybingumą, įgyvendinti inovacijas, siekti ugdymo kokybės. Pagrindinės 2025 metų kvalifikacijos kėlimo kryptys – tarpdalykinis pamokų ir ugdomųjų veiklų ryšys, informacinių technologijų įsisavinimas. Pagrindinis metodinės grupės veiklos tikslas – tobulinti ir stiprinti centro bendruomenės bendravimo, bendradarbiavimo ir lyderystės kultūrą, siekti mokytojų profesinės kompetencijos augimo ir ugdymo proceso veiksmingumo. Tikslui pasiekti buvo iškelti šie uždaviniai:				
	1. Organizuoti pamokoje prasmingas veiklas, orientuotas į kompetencijų tobulinimą. 	2. Rengti projektus ir dalyvauti projektinėse veiklose.
	3. Skleisti pedagogines ir metodines naujoves, dalijantis gerąja pedagogine patirtimi. 
	4. Plėtoti bendradarbiavimą ir tolerantišką bendravimą vykdant integruotas pamokas, veiklas, renginius, akcijas.	
	5. Gerinti Centro bendruomenės ir tėvų/globėjų bendradarbiavimą per atvirų durų dienas, susirinkimus.
	6. Skatinti mokytojus reflektuoti savo veiklą ir patiems planuoti savo tobulinimą(si). 	Vyko 5 metodinės grupės posėdžiai, kuriuose aptarti ugdymo plano, metodinės tarybos darbo tvarkos aprašo, projektinių veiklų organizavimo, atnaujintų ugdymo programų rengimo, reagavimo į smurtą artimoje aplinkoje algoritmo, atnaujinto vertinimo ir įsivertinimo tvarkos, priemonių pristatymo klausimai. 2025 metais visi pedagogai tobulino savo kvalifikaciją lankydami Centre ar respublikoje organizuojamus seminarus. Centre apsilankė nemažai pedagogų iš kitų mokyklų, jie klausė seminarus, dalyvavo vedamose pamokose, veiklose, susipažino su centro patalpomis ir juose esančiomis ugdomosiomis priemonėmis. Tobulinant pamokos kokybę ir pagalbą mokiniams, stiprinant tarpdalykinius ryšius mokytojai vedė integruotas pamokas. Mokslo metų eigoje pedagogai ieškojo įvairesnių mokymo būdų, netradicinių ugdymo erdvių. Visi mokytojai turtino savo kabinetus mokomosiomis priemonėmis, rūpinosi jų estetiniu apipavidalinimu.		Centro internetiniame puslapyje pedagogai publikavo informaciją apie Centre vykstančius renginius, edukacines išvykas, mokinių pasiekimus sporto varžybose, dalyvavimą įvairiuose festivaliuose.							5.11. Mokytojų ir pagalbos mokiniui specialistų kvalifikacijos kėlimas, pedagogų atestacija.							Atsižvelgdami į iškeltus Centro prioritetus 2024 metais mokytojai, švietimo pagalbos specialistai 100 proc. tobulino savo kvalifikaciją įvairiomis formomis lankydami organizuojamus seminarus, taip keldami savo dalyko bendrąsias kompetencijas. Buvo sudarytos sąlygos visai Centro bendruomenei išklausyti seminarus centre „Asmens duomenų apsauga įstaigoje“, „Mobilizacijos ir pilietinio pasipriešinimo mokymai“, „Gaisrinė ir civilinė sauga“, „Krovinių kėlimas rankomis“, „Smurtas ir priekabiavimas: pavojus, prevencijos priemonės, darbuotojų teisės ir pareigos“. 16 pedagogų dalyvavo seminare „Destruktyvus paauglių elgesys: priežastys ir pagalbos būdai“.
	2025 metais vadovaujantis 2025–2027 metų Mokytojų ir pagalbos mokiniui specialistų (išskyrus psichologus) atestacijos programa viena pedagogė buvo atestuota aukštesnei specialiojo pedagogo metodininko kvalifikacinei kategorijai. Parengta Mokytojų ir pagalbos mokiniui specialistų (išskyrus psichologus) atestacijos programa 2026–2028 metams, į kurią įtraukta 1 pedagogės atestacija aukštesnei kvalifikacinei kategorijai. 		
	Darbuotojai
	Kėlusių kvalifikaciją darbuotojų skaičius
	Bendrosios kompetencijos valandomis
	Dalykinės kompetencijos valandomis

	Specialistai, pagalbos mokiniui specialistai
	15
	378
	362

	Mokytojai/auklėtojai
	13
	516
	200

	Kiti darbuotojai
	17
	337
	432

	Iš viso
	45
	1231
	994



5.12. Centro vadovų kvalifikacijos kėlimas.

	Vadovai
	Valandų skaičius
	Bendrosios kompetencijos
	Vadybinės kompetencijos
	Dalykinės kompetencijos

	Direktorius

	131
	15
	68
	48

	Ugdymo skyriaus vedėjas
	125
	20
	42
	63

	Konsultavimo skyriaus vedėjas
	89
	32
	29
	28

	Socialinių paslaugų skyriaus vedėjas
	48
	17
	12
	19

	Ugdymo aprūpinimo skyriaus vedėjas
	79
	0
	50
	29

	Iš viso
	472
	84
	201
	187



Centro direktorė įgijo vadybinių kompetencijų dalyvaudama seminaruose apie asmens duomenų apsaugą įstaigoje, psichosocialinių profesinės rizikos veiksnių vertinimą ir jų prevencijos priemonių stebėseną, suminę personalo darbo laiko apskaitą vadovams, dirbtinio intelekto panaudojimo galimybės ugdymo ir vadybiniame procese, įstaigos profesinę komunikaciją ir mikroklimato gerinimą, tarpusavio bendravimo dėsningumų sąsajas su darbo kokybe bei santykiais su kitais asmenimis, emocinės gerovės stiprinimą organizacijoje ir savipagalbos būdus, mokytojų, mokinių ir centro atsakomybes, viešojo sektoriaus vidaus kontrolės sistemą. 
Ugdymo skyriaus vedėja įgijo vadybinių kompetencijų dalyvaudama seminaruose apie viešojo sektoriaus vidaus kontrolės sistemą, dirbtinio intelekto panaudojimo galimybes ugdymo procese, vizualinio identiteto kūrimą, ugdymo įstaigos profesinę komunikaciją ir mikroklimato gerinimą, elektronines patyčias, streso valdymą, apie gebėjimą priimti teisingus sprendimus, etikos ir dovanų kultūrą ugdymo įstaigose, skaidrumo akademijos renginius. 
Konsultavimo skyriaus vedėja gilino žinias apie dirbtinio intelekto panaudojimo galimybės, mokinio padėjėjo pasirengimą optimizuoti elgesio ar/ir emocijų sutrikimų turinčių mokinių ugdymo(si) sąlygas, pilietinį pasipriešinimą, destruktyvų paauglių elgesį, priežastis, pagalbos būdus, universalaus dizaino taikymo galimybes bei edukacinių erdvių dizaino ir  priemonių universalumą, emocinės gerovės stiprinimą organizacijoje ir savipagalbos būdus, švietimo pagalbos specialistų komandinį darbą formuojant įtraukiojo ugdymo strategijas, įtraukųjį ugdymą visiems ir kiekvienam. 
Socialinių paslaugų skyriaus vedėja įgijo vadybinių kompetencijų dalyvaudama seminaruose apie sveikatos priežiūros specialistų ir socialinių darbuotojų saugos principus teikiant skubią pagalbą, pasirengimą mobilizacijai, dirbtinio intelekto panaudojimo galimybes, bendravimo psichologiją ir emocinio intelekto valdymą, grupines supervizijas, neapykantos kalbą, smurtą prieš asmenis su negalia ar/ir jų tėvus, globėjus, emocinės gerovės stiprinimą organizacijoje ir savipagalbos būdus. 
Ugdymo aprūpinimo skyriaus vedėjas per visus metus gilino žinias darbuotojų saugos ir sveikatos klausimais, viešųjų pirkimų sutarčių sąlygų rengimo, planavimo, verčių skaičiavimo, savikontrolės svarbą vykdant pirkimus, SABIS sistemos naujoves, „Mano konkursas“ integraciją su SABIS ir CVPIS, žodinių sutarčių viešinimą, vidaus kontrolę. 
5.13. Materialinė bazė, ūkinė veikla. Pagrindiniai finansiniai rodikliai.
	Gelgaudiškio ,,Šaltinio“ ugdymo centras vykdo švietimo, sporto ir kultūros puoselėjimo programą (kodas 002) bei sveikatos stiprinimo ir socialinės integracijos didinimo programą (kodas 003) “, kurioms 2025 metais skirta:
	Ekonominės klasifikacijos grupė, finansavimo šaltiniai
	Asignavimai 2025 m
	Iš jų:

	
	
	Darbo užmokesčiui ir socialiniam draudimui
	Prekių ir paslaugų įsigijimo išlaidoms
	Socialinėms išmokoms
	Ilgalaikiam turtui įsigyti

	Švietimo, sporto ir kultūros puoselėjimo programa (kodas 002)
	1962638,05
	1735680,16
	154296,46
	35317,96
	37343,47

	Lėšų iš viso:
	1962638,05
	1735680,16
	154296,46
	35317,96
	37343,47

	Finansavimo šaltiniai
	
	
	
	
	

	Savivaldybės biudžetas
	98626,96
	55495
	2115
	31016,96
	10000

	Valstybės biudžetas
	1558378
	1430681
	121067
	4301
	2329

	Veikla 002-02-02-07 Biudžetinių įstaigų pajamų įmokos
	11500,64
	
	11500,64
	
	

	Europos sąjungos struktūrinių fondų lėšos (ES)
	289123,51

	249504,16
	14604,88
	
	25014,47

	Veikla 002-01-02-04 Įgyvendinti projektą ,,Įtraukties švietime stiprinimas (PASTIPRA)“
	249576,83
	249504,16
	72,67
	
	

	Veikla 002-01-02-05 Įgyvendinti projektą ,,Regioninio įtraukties švietime centro įkūrimas Gelgaudiškio ,,Šaltinio“ ugdymo centre“
	39546,68
	
	14532,21
	
	25014,47

	Kitos lėšos: Projektas ,,Galimybių mokykla“
	1926,67
	
	1926,67
	
	

	Projektas ,,Ankstyvojo amžiaus užtikrinimas vaikams už socialinę riziką patiriančių šeimų, finansavimas“
	3082,27
	
	3082,27
	
	

	Sveikatos stiprinimo ir socialinės integracijos didinimo programa (kodas 003)
	474008,08
	356992,93
	92894,35
	9120,80
	14900

	Lėšų poreikis iš viso:
	
	
	
	
	

	Finansavimo šaltiniai
	
	
	
	
	

	 Savivaldybės biudžetas
	181800
	135396
	46050
	354
	

	Valstybės biudžetas
	141760,80
	132994
	
	8766,80
	

	Biudžetinių įstaigų pajamų įmokos
	70872
	41186,10
	19685,9
	
	10000

	Kitų šaltinių lėšos
	38807,26
	13019,49
	20887,77
	
	4900

	Europos Sąjungos struktūrinių fondų lėšos (ES)
	34652,81
	29222,74
	5330,07
	
	

	Veikla 003-04-03-04 Įgyvendinti projektą ,,Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“(VB)
	6115,21
	5174,60
	940,61
	
	



	2025 metais Centre atlikti darbai ir įvykdyti pirkimai:
	Naujai įrengtas tualetas neįgaliesiems socialinėse dirbtuvėse. Atlikti daliniai transporto priemonės laikymo (garažo) įrengimo darbai: sudėti langai, įdėti pakeliami vartai, praplatinta įvažiavimo anga, nupirktos prekės apšvietimui bei elektros instaliacijai.
	Atnaujinta Centro materialinė bazė (kėdės, lentynos, kušetė, sporto inventorius, kineziterapijos įrenginiai, pagerintas interneto ryšys sporto salės komplekse).
	Įrengta gaisrinė signalizacija bendrabučio 1 aukšte.
	Atnaujintas virtuvės inventorius (indaplovė).
	Nupirkti nauji darbo rūbai aptarnaujančio personalo darbuotojams.
	Nupirkti lifto projektavimo darbai.
	Bendradarbiaujant su Šakių rajono savivaldybės viešųjų pirkimų skyriumi vykdomas elektrinio mikroautobuso (šiuo metu vyksta pasiūlymų vertinimo darbai).
	Nupirktas lengvasis automobilis socialinių paslaugų skyriaus darbuotojų darbo tikslų įgyvendinimui ir neįgaliųjų asmenų pavėžėjimui. 
	Iš projekto įrengta automobilių pakrovimo stotelė, nupirkti magnetiniai konstruktoriai, ergonominiai mokykliniai suolai moksleiviams.
	Paskelbti bei atlikti 186 mažos vertės pirkimai žodžiu.
	Įvykdytas 21 pirkimas raštu už 91512,75 Eur, iš jų:
	10 prekių pirkimų už 63263,15 Eur; 
	9 paslaugų pirkimai už 6489,48 Eur;
	2 darbų pirkimai už 21760,12 Eur.
	Organizuoti ir pravesti  gaisrinės saugos ir civilinės saugos praktiniai kursai.
	Darbuotojams pravesti gaisrinės ir darbo saugos instruktažai. Valstybinė darbo saugos inspekcija nustatė, kad instruktažai vedami laiku, bet rekomendavo pravesti papildomą instruktažą darbuotojams dėl krovos rankomis. Instruktažai atitinkamai įforminti.
	Atnaujinama ir nuolat pildoma bei koreguojama Centro internetinė svetainė. Ji pritaikyta neįgaliesiems, patalpinta informacija gestų kalba, lengvai suprantama kalba, įvesti prieigos nustatymai neįgaliesiems.

6. BENDRŲJŲ UGDYMO PLANŲ VYKDYMAS

6.1. Pamokinės veiklos (ugdymo plano dalykų) organizavimas ir vykdymas.
	Ugdymo planas parengtas mokiniams, turintiems specialiųjų ugdymosi poreikių, atsižvelgiant į ugdymo programą (pradinio, pagrindinio bei socialinių įgūdžių ugdymo), švietimo pagalbos tarnybos rekomendacijas, ugdymo formą ir mokymo organizavimo būdą, Centro galimybes. Sudarant ugdymo planą atsižvelgta į klasei ir dalyko programai skirtą minimalų pamokų skaičių, mokinių poreikius bei Centro galimybes, išplečiant meninės raiškos (dailė, technologijos, muzika), sensorinio ugdymo, komunikacinių gebėjimų ir technologijų kryptis. Pagrindinė ugdymo proceso organizavimo forma yra pamoka. Per dieną vedamos ne daugiau kaip 7 pamokos. Per savaitę ne daugiau 35 pamokos. Centras sudaro galimybes mokiniams kiekvieną dieną – prieš pamokas ar (ir) tarp pamokų – užsiimti fiziškai aktyvia veikla. Fiziškai aktyvi veikla vyksta kiekvienos pertraukos metu. Priimdamas sprendimus, specialiųjų ugdymosi poreikių mokinių mokymuisi, Centras rengia mokinio individualaus ugdymo ir pagalbų teikimo planą, kuriame numatoma kaip mokymosi turinys individualizuojamas mokiniui pagal jo mokymosi galias ir mokymosi poreikius. Centras nustato plano formą ir turinio struktūrą. Ugdymo procesas organizuojamas ne tik Centre, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus. Pradinėse klasėse mokosi 10 mokinių, 5, 6, 7, 8 klasėse – 25, 9, 10 klasėse – 16, socialinių įgūdžių ugdymo klasėse – 13 mokinių, o ikimokyklinio/priešmokyklinio ugdymo grupėse – 4 ugdytiniai. Pagal individualizuotas programas ugdoma 43, pagal individualizuotas veiklas – 21, 5, 10 ir socialinių įgūdžių ugdymo klasių mokinių, pagal ikimokyklinio ugdymo programą ugdomas 1, o priešmokyklinio ugdymo programą 3 ugdytiniai.
6.2. Popamokinės veiklos (ugdymo plano dalykų) ir kito neformalaus švietimo organizavimas ir vykdymas.
Centro specialistai kiekvienų mokslo metų pabaigoje įvertina kitų mokslo metų mokinių neformaliojo švietimo poreikius, prireikus juos tikslina naujų mokslo metų pradžioje ir atsižvelgus į juos siūlo neformaliojo švietimo programas. Visose neformaliojo švietimo programose dalyvauja ne mažiau kaip 7 mokiniai.

	Eil. Nr.  
	Neformalaus švietimo užsiėmimo pavadinimas
	Val.
skaičius
	Kryptis
	Užsiėmimą lankančių mokinių skaičius

	1.
	Būrelis „Šokim, trypkim“

	4 val.
	Meninė kryptis
	9

	2.
	Sporto būrelis „Futbolas kartu“
	2 val.
	Sportinė kryptis
	8


	  3.
	 Sporto būrelis „Atletas “
	2 val.
	Sportinė kryptis
	10

	4. 
	Technologijų būrelis „Plaktukas“

	2 val.
	Technologinė, etnokultūrinė, medžio darbų kryptis
	9

	5.
	Informacinių technologijų būrelis “Failas”
	1 val.
	Informacinių technologijų valdymo kryptis
	12

	6.
	Muzikos būrelis
	4 val.
	Meninė, etnokultūrinė kryptis
	10

	7.
	Dailės būrelis „Skambus spalvų spektras“
	1 val.
	Meninė, etnokultūrinė kryptis
	8

	8.
	Anglų kalbos būrelis
	2 val.
	Užsienio kalbų mokymosi kryptis
	8


	
	18 val.



Pagal ugdymo planą yra numatytos 18 neformaliojo švietimo valandos, panaudota 18 valandų. Tačiau dėl pavėžėjimo, dalis mokinių negali lankyti neformaliojo švietimo būrelių. Pasirinkti labiausiai mokinių mėgstami ir pageidaujami būreliai.

7. 2025 METŲ OLIMPIADŲ IR KONKURSŲ LAIMĖJIMAI BEI PASIEKIMAI

7.1. Dalyvavimas rajoninėse olimpiadose ir konkursuose, laimėjimai bei pasiekimai (ugdymo plano dalykų):

	Olimpiada/
konkursas
	Dalyvavo olimpiadoje, konkurse
	1 vieta
	2 vieta
	3 vieta
	Padėka, diplomai, pagyrimo raštai

	Šakių rajono technologijų olimpiada
	3
	
	
	1
	Padėkos raštai



Ypatingai pedagogai kartu su mokiniais buvo aktyvūs dalyvaudami šiuose respublikiniuose konkursuose, renginiuose, parodose, kurie iš dalies susiję ir su ugdymo plano dalykais. Dalyvaujant šiuose renginiuose ugdomi mokinių kūrybiniai gebėjimai, ugdoma savivertė, pasitikėjimas savo jėgomis.
7.2. Dalyvavimas olimpiadose ir konkursuose, laimėjimai bei pasiekimai (ne ugdymo plano dalykų):
	
Olimpiada, konkursas
	Dalyvavo olimpiadoje
konkurse
	1
vieta
	2
vieta
	3
vieta
	Padėka, diplomai, pagyrimo raštai

	Respublikinės specialiųjų ugdymosi poreikių turinčių mokinių virtualios kūrybinių darbų paroda „Tau, Lietuva“
	6
	
	
	
	Padėkos raštai

	Tarptautinė virtualių darbų paroda „Rašytojas ir plunksna“
	4
	
	
	
	Padėkos raštai

	Konkursas „Jei rūšiavimas būtų paveikslas“
	8
	
	
	
	Padėkos raštai

	Konkursas „Rašau Lietuvos vardą“
	10
	
	
	
	Padėkos raštai

	Respublikinis dailyraščio konkursas - paroda „Su meile Lietuvai“
	5
	
	
	
	Padėkos raštai

	Respublikinis virtualus specialiųjų ugdymosi poreikių turinčių asmenų kūrybinių (vaizdo) darbų projektas-paroda „Vaikų velykėlės“
	5
	
	
	
	Padėkos raštai

	Respublikinė paroda „Velykos mūsų kieme“
	18
	
	
	
	Padėkos raštai

	Tarptautinis meninis kūrybinis projektas - paroda „Spalvoti žodžiai Mamai“
	27
	
	
	
	Padėkos raštai

	Respublikinė specialiųjų ugdymosi poreikių turinčių mokinių projekto „Jie nešė šviesą ant pečių“, skirto knygnešio dienai paminėti, IX etapas „Prie knygnešio kapo“
	20
	
	
	
	Padėkos raštai

	Respublikinė virtuali skirtingų gebėjimų mokinių kūrybinių darbų paroda „Skirtingi, bet draugiški“
	5
	
	
	
	Padėkos raštai

	Respublikinė specialiųjų ugdymosi poreikių ir bendrojo lavinimo mokyklų mokinių festivalis „Aš galiu 2024“
	14
	
	
	
	Padėkos raštai

	Šokių šventė „1000 žingsnelių“
	8
	
	
	
	Padėkos raštai

	Konferencija-festivalis „Saulės vaikai“
	14
	
	
	
	Padėkos raštai

	Respublikinis kūrybinių darbų projektas- paroda „Sutinkame sugrįžtančius paukščius“
	3
	
	
	
	Padėkos raštai

	Respublikinis 1–12 (I – IV gimnazijos) klasių mokinių STEAM kūrybinių darbų konkursas-paroda „Viltis per kryžių“
	1
	
	
	1
	Padėkos raštai

	Respublikinė specialiųjų ugdymosi poreikių turinčių mokinių virtuali kūrybinių darbų paroda „Piešinys melagis“
	3
	
	
	
	Padėkos raštai

	Respublikinis ekologinis-pažintinis projektas „Paukščių kelionė: pažinimas ir kūryba“
	4
	
	
	
	Padėkos raštai

	Rajono šventė „Obuolinės“ (skulptūros gamyba)
	5
	
	
	
	Padėkos raštai

	Respublikinis virtualus įvairių gebėjimų  mokinių projektas-paroda „Gamtos ir skaičiaus sąsajos“
	3
	
	
	
	Padėkos raštai

	Respublikinė virtuali kūrybinių darbų paroda-akcija „Mėlynasis balionėlis“
	9
	
	
	
	Padėkos raštai

	Respublikinis šokių festivalis „Draugystės efektas“
	14
	
	
	
	Padėkos raštai

	Vilkaviškio vyskupijos 100 metų jubiliejaus logotipo konkursas
	2
	
	
	
	Padėkos raštai

	Respublikinė specialiųjų ugdymosi poreikių mokinių virtuali kūrybinių darbų paroda „Rudens lapas 2025“
	3
	
	
	
	Padėkos raštai

	Respublikinės virtualios kūrybinių darbų paroda „Žibinto šviesa Šventam Martynui“
	10
	
	
	
	Padėkos raštai

	Respublikinis muzikos festivalis „Meno sūkurys“
	14
	
	
	
	Padėkos raštai

	Respublikinė specialiųjų ugdymosi poreikių turinčių mokinių virtuali kūrybinių darbų paroda „Kalėdinis langas“
	10
	
	
	
	Padėkos raštai

	Respublikinė „Kalėdinių angelų paroda“
	26
	
	
	
	Padėkos raštai

	Respublikinė kūrybinių atvirukų
virtuali paroda „Žiemos pasaka“
	3
	
	
	
	Padėkos raštai

	Respublikinė durų puošimo paroda „Pasitikime šventes džiaugsmingai“
	7
	
	
	
	Padėkos raštai



	7.3. Laimėjimai bei pasiekimai sporto srityje:
	2025 m. sausio 30 d. Kėdainiuose vyko Lietuvos Specialiosios Olimpiados grindų riedulio čempionatas.  Gelgaudiškio „Šaltinio“ ugdymo centrą atstovavo dvi komandos. I A lygyje iškovojo 4 vietą, o II B lygyje 3 vietą. 
	2025 m. vasario 12 d. Panevėžyje vyko tarptautinės neįgaliųjų varžybas „Aš noriu laimėti“. Gauti dalyvio medaliai.
	2025 m. kovo 6 d. Kėdainiuose vyko 2025 m. Lietuvos Specialiosios Olimpiados salės futbolo čempionatas. Merginos B lygis I vieta, vaikinai B lygis 2 vieta.
	2025 m. kovo 13 d. Kelmėje vyko Lietuvos Specialiosios Olimpiados komiteto jungtinio krepšinio čempionatas. Dalyvio medaliai.
	2025 m. kovo 26 d. Kazlų Rūdoje vyko Lietuvos Specialiosios Olimpiados komiteto organizuojamas jungtinio krepšinio čempionatas. B lygis 3 vieta.
	2025 m. balandžio 16 d. Kazlų Rūdos savivaldybės sporto centre vyko Lietuvos specialiosios olimpiados mažųjų atletų žaidynes. Dalyvio medaliai.
	2025 m. balandžio 17, 18, 19 d. Kazlų Rūdoje vyko Lietuvos specialiosios olimpiados futbolo rinktinių treniruočių  stovykla. Dalyvavo 4 mokiniai.
	2025 m. balandžio 29 d. Vilkijoje vyko vakarinio įtraukiojo futbolo mini čempionatas. Taurė už dalyvavimą.
	2025 m. gegužės 9 d. pėsčiųjų žygis „Žygiuojame Gelgaudiškio miško pažintiniais takais“. Dalyvio medaliai.
	2025 m. gegužės 14 d. Lietuvos specialiosios olimpiados komiteto organizuojama judriųjų, linksmųjų žaidimų diena Raudondvaryje, Kauno rajone. Dalyvio medaliai.
	2025 m. gegužės 29 d. Lietuvos specialiosios olimpiados komiteto disgolfo varžybos Kazlų Rūdoje. 1 vieta – 3 mokiniai, 3 vieta – 3 mokiniai.
	2025 m. birželio 3 d. respublikinis integracinio futbolo antrasis etapas  „Futbolas visiems“ Šakių rajono Gelgaudiškio pagrindinės mokyklos stadione. Taurės už dalyvavimą.
	2025 m. birželio 18 d. Lietuvos specialiosios olimpiados komiteto organizuojama Turizmo šventė Ignalinoje. Dalyvio medaliai.
	2025 m. birželio 29 d. – liepos 4 d. Lietuvos specialiosios olimpiados komiteto Vasaros sporto stovykla Pervalkoje. Dalyvavo 3 mokiniai. 
	2025 m. liepos 13 – 18 d.  tarptautinis jaunimo futbolo turnyras Geteborge Gothia Cup 2025. Merginų rinktinė 4 vieta vaikinų rinktinė 5 vieta. 
	2025 m. rugsėjo 26 d. Gelgaudiškio „Šaltinio“ ugdymo centre įvyko kamuolio žongliravimo konkursas „Mano laikas, mano draugai, mano futbolas“. Visi dalyviai gavo medalius, o prizinių vietų nugalėtojai buvo apdovanoti papildomai dovanomis.	
	2025 m. spalio 1 d. Lietuvos specialiosios olimpiados komiteto organizuojamas kroso čempionatas Kazlų Rūdoje. Dalyvio medaliai. 5 mokiniai užėmė prizines vietas. 	2025 m. spalio 7 d. integracinio futbolo čempionato ketvirtasis etapas „Futbolas visiems“ Kaune, 3 vieta.
	2025 m. spalio 15 d. Lietuvos specialiosios olimpiados komiteto organizuojama sporto šventė Raudondvaryje. Dalyvio medaliai.
	2025 m. spalio 24 d. Šakių jaunimo kūrybos ir sporto centre  organizuojama sporto šventė. Dalyvio medaliai. 
	2025 m. lapkričio 19 d. Lietuvos specialiosios olimpiados komiteto žymios negalios motorinio aktyvumo žaidynės Panevėžyje. Dalyvio medaliai.
	2025 m. lapkričio 12 d. Lietuvos specialiosios olimpiados komiteto organizuojamas krepšinio čempionatą Kaune. Merginos – 1 vieta, vaikinai – 2 vieta, o žymios negalios atletai apdovanoti dalyvio medaliais.
	2025 m. gruodžio 17 d. Lietuvos specialiosios olimpiados komiteto „Įtraukiojo krepšinio šventė“ Kėdainiuose. Dalyvio medaliai.
	8. Projektinės veiklos organizavimas ir vykdymas.
	2025 m. balandžio mėnesį Centre buvo vykdomas socialinis projektas „Sportuoju integruotai“, kurio metu mokiniai per technologijų, dailės, komunikacinės veiklos ir etikos pamokas gamino sveikinimo atvirukus, o per fizinio ugdymo ir fizinės veiklos pamokas išnešiojo į miestelio gyventojų pašto dėžutes, įteikė sutiktiems žmonėms gatvėje, nes gauti laišką – tai tikras džiaugsmas, o atplėšti voką – tarsi mažytė šventė, ypač jei laiške – malonios žinios ar šilti žodžiai nuo artimo žmogaus, tai primena, kad kažkas apie mus galvojo ir norėjo pasidalinti dalimi savo pasaulio. Siekdami kurti atvirą Centrą ugdymo skyriaus pedagogai organizavo 5 respublikinius projektus (kovo mėnesį - „Jie nešė šviesą ant pečių“, skirtą knygnešiams  prisiminti ir pagerbti, kuriame dalyvavo 100 mokinių ir 20 pedagogų ir pagalbos mokiniui specialistų, balandžio mėnesį – „Velykos mūsų kieme“, kuriame dalyvavo 90 mokinių ir 21 pedagogas, gegužės mėnesį- „Spalvoti žodžiai mamai“, birželio mėnesį – „Turizmo festivalis 2025“, kuriame dalyvavo 8 komandos iš skirtingų Lietuvos ugdymo įstaigų, o jas atstovavo 64 jaunieji turistai, gruodžio mėnesį- projektas „Kalėdinių angelų paroda“, kuriame dalyvavo 138 ugdytiniai ir 68 pedagogai iš 21 šalies ugdymo įstaigos.), projekto dalyvių sukurtais darbeliais jau šeštą kartą buvo papuoštos Gelgaudiškio Šv. Kryžiaus Išaukštinimo bažnyčioje Kalėdų eglutės. Siekdami ugdyti mokinių kultūrinį sąmoningumą, pažįstant tautos istoriją, papročius, tradicijas, folklorą (dainas, šokius, mitus), amatus, tautodailę, kraštovaizdį, kulinarinį paveldą, kalbą, ugdant savitumo suvokimą, vertybinį santykį su savo ir kitų kultūromis pedagogai kartu su mokiniais vykdė 6 projektus („Pavasariniai žiedai“, „Advento dovana“, „Papuošiu Kalėdas sava eglute“ „Kad Šv. Kalėdos spindėtų“, „Medis mūsų rankose“), du respublikinius projektus („Kalėdinių angelų paroda“, „Velykos mūsų kieme“), kartu su mokiniais dalyvavo Gelgaudiškio miesto šventėje „Užgavėnių šėlionės“. Etnokultūra apima visų mokomųjų dalykų ugdymo sritis, todėl centro pedagogai pravedė 8 integruotas pamokas („Mitybos ir sveikatos tausojimo papročiai“, „Lietuvos etnografiniai regionai ir jų tautiniai kostiumai“, „Muzikinis ir žaidybinis folkloras“ „Tradicinė architektūra ir papročiai“, „Iš močiutės skrynios“, „Lietuvių tradiciniai šokiai ir žaidimai“, „Duona lietuvio gyvenime“, „Gyvybės medis“). Etnokultūrą puoselėjančiuose projektuose dalyvavo visi centro ugdytiniai, tai sudaro 100 procentų mokinių.
	9. Bendradarbiavimas su socialiniais partneriais, partnerystė. Dalyvavimas programose. 2025 metais sudarytos sutartys su šiais socialiniais partneriais:
	Tauragės rajono Žygaičių gimnazija
	Tauragės Martyno Mažvydo progimnazija
	Tauragės rajono „Karšuvos“ mokykla
	Raseinių mokykla-daugiafunkcis centras „Spindulys“
Raseinių rajono Viduklės Simono Stanevičiaus gimnazija
Šakių rajono Sintautų pagrindinė mokykla
Šakių ikimokyklinio ugdymo mokykla „Maži žingsneliai“
Marijampolės Rimanto Stankevičiaus progimnazija
Marijampolės profesinio rengimo centras
Jurbarko rajono Jurbarkų darželis – mokykla
Pilviškių „Santakos“ gimnazija
Marijampolės Jono Totoraičio progimnazija
Smalininkų technologijų ir verslo mokykla
Petrašiūnų mokymo centras
Kauno kolegija
Vilniaus universitetas
Vytauto Didžiojo universitetas
Centras su socialiniais partneriais bendrauja ir bendradarbiauja kompetencijų tobulinimo, įtraukiojo ugdymo, mentorystės, praktinio mokymo, konsultavimo pagalbų teikimo klausimais.
Centre 2025 metais vykdomi Europos sąjungos struktūrinių fondų lėšomis finansuojami projektai: 
1. „Regioninio įtraukties švietime centro įkūrimas Gelgaudiškio „Šaltinio“ ugdymo centre“, 39546,68 Eur.
2. „Įtraukties švietime stiprinimas (PASTIPRA)“, 249576,83 Eur.
3. „Perėjimas nuo institucinės globos prie bendruomeninių paslaugų Sostinės regione,
Vidurio ir Vakarų Lietuvos regione“, 40768,02 Eur.
4. „Galimybių mokykla“, 1926,67 Eur.
5. „Ankstyvojo amžiaus užtikrinimas vaikams iš socialinę riziką patiriančių šeimų, finansavimas“, 3082,27 Eur. 
10. Ugdymas karjerai.
Ugdymo karjerai programa, integruojama į klasių vadovų ir socialinio pedagogo darbo planus bei vykdoma klasių valandėlių metu. Programą taip pat vykdo karjeros specialistas, deleguotas Šakių švietimo pagalbos tarnybos. 2025 m. vasario mėnesį centro 9, 10 ir SĮU klasių mokiniai lankėsi Šakių rajono policijos komisariate, kur bendruomenės pareigūnė, veiklos skyriaus vyriausia tyrėja supažindino mokinius su policijos pareigūnų darbo vietomis, sąlygomis, apranga, naudojamomis priemonėmis. 2025 m. balandžio 29 d. Centro mokiniai savanoriavo Šakių Maisto banko atiduotuvėje. Veikloje dalyvavo 18 mokinių, kurie turėjo galimybę išbandyti įvairias veiklas: produktų rūšiavimą, lipdukų klijavimą, prekių dėjimą į lentynas. Jaunuoliai netgi paruošė krepšelį ir perdavė jį paramos gavėjui. Ši patirtis padėjo mokiniams ne tik geriau suprasti savanorystės svarbą, bet ir susipažinti su atsakingo darbo principais, kurie gali būti svarbūs planuojant būsimas karjeros kryptis. 2025 m. lapkričio 11 d. vyresniųjų klasių  mokiniai su karjeros specialistu Andriumi dalyvavo edukacijoje „Vėjo spalva – žalia“, kuri vyko Tauragės rajone, Lauksargiuose. Mokiniai dalyvavo pamokoje apie vėjo energetiką, sužinojo, kaip veikia vėjo jėgainės, kokia jų nauda aplinkai ir kokios perspektyvos laukia šioje srityje. Praktinių veiklų metu mokiniai statė vėjo jėgainių modelius, matavo vėjo greitį, o pasitelkę virtualios realybės akinius – netgi „pakilo“ į 220 metrų aukščio jėgainę! Edukacija praplėtė žinias apie tvarią energetiką, technologijas ir karjeros galimybes, o dienos pabaigoje mokiniai apsilankė vėjo jėgainių parke, kur galėjo viską pamatyti iš arti. 2025 m. lapkričio 26 d. Centro mokiniai lydimi karjeros specialisto Andriaus Matusevičiaus bei socialinės pedagogės Rūtos Jurkšaitienės vyko į Marijampolės regioninį STEAM atviros prieigos centrą, kuriame dalyvavo problemų sprendimo, tiriamųjų veiklų ir eksperimentų pamokose. Mokiniai naudodami „Canva“ programą bei pasitelkdami dirbtinį intelektą kūrė individualius kalėdinius atvirukus bei sveikinimo tekstus. Tai buvo ne tik kūrybinė veikla, bet ir praktinis informacinių technologijų, meninio dizaino bei komunikacijos įgūdžių taikymas. Pamokų metu sukurtais atvirukais mokiniai artėjančių švenčių proga nudžiugins savo artimuosius, nes geriausias palinkėjimas – paties sugalvotas, o geriausia dovana – pačių sukurta.
11. Centre vykdytos veiklos priežiūros ir patikros.
Šakių rajono savivaldybės kontrolės ir audito tarnyba, atliko savivaldybės biudžeto lėšų ir turto valdymo, naudojimo ir disponavimo jais 2025 metais auditą.
Lietuvos Respublikos valstybinės darbo inspekcijos prie socialinės apsaugos ir darbo ministerijos Kauno teritorinio skyriaus specialistas 2025 m. gruodžio 9 d. atliko profesinės rizikos vertinimą ir pateikė rekomendacijas: užbaigus remonto darbus socialinėse dirbtuvėse, atlikti darbo vietos su krosnele rizikos vertinimą, apmokyti darbuotojus pagal krovinių tvarkymo rankomis programą, išsireikalauti iš įmonės gamintojos krosnelės naudojimo instrukciją lietuvių kalba. 
12. Pagrindinės 2025 metų problemos.
1. Menkas tėvų / globėjų įsitraukimas į Centro bendruomenės gyvenimo ir planavimo procesus.
2. Mokinių įsivertinimas dėl žemų intelektinių gebėjimų. 
3. Pedagogų, pagalbos mokiniui specialistų, socialinių paslaugų skyriaus specialistų trūkumas.
4. Mokinių, lankytojų psichologinės būsenos kaita.
13. Veiklos perspektyvos 2026 metais:
1. Veiklų, projektų, renginių, skatinančių pilietiškumo kompetencijų ugdymą(si) vykdymas.
2. Projektų „Įtraukties švietime stiprinimas (PASTIPRA)“, „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“, „Regioninio įtraukties švietime centro įkūrimas Gelgaudiškio „Šaltinio“ ugdymo centre“ įgyvendinimas.
3. Konsultavimo paslaugų priskirtame regione tobulinimas ir dalijimasis gerąja darbo patirtimi.
4. Centro bendruomenės narių kompetencijų tobulinimas, siekiant Centro infrastruktūros, edukacinių, metodinių, stimuliacinių, įtraukiojo ugdymo(si) priemonių plėtros įstaigoje ir regione.
5. Emocinės sveikatos gerinimas, organizuojant veiklas, seminarus. 
Centro prioritetinės sritys 2026 metams:
	1. Kokybiškas ugdymas(is) ir kiekvieno mokinio asmeninė pažanga.
	2. Centras kuriame gera visiems.
	3. Gera emocinė sveikata – sėkmingo ugdymo(si) pagrindas.
	4. Kokybiškų paslaugų teikimas.

